ועדת הפנים והגנת הסביבה, כנסת 20, פרוטוקול מספר 737, 2018-11-12 11:00

יואב קיש: שלום, בוקר טוב לכולם, אני פותח את דיון ועדת הפנים והגנת הסביבה בנושא: חשש משימוש בחקירות רדומות לטובת סיכול פוליטי – זימון אישי לתת ניצב גיא ניר, שנמצא פה לידי, בוקר טוב לך.

יואב קיש: בפתח דבריי אני רוצה לומר מספר דברים: ראשית, זה דיון פתוח ומשודר ועל כן יש להקפיד שלא להפר את הוראות החיסיון בדיון – דברים מסווגים שאסור לדבר עליהם.

יואב קיש: אני מבקש מכולם, כל אחד מכיר ויודע את המשמעות של העניין הזה.

יואב קיש: הדיון יתבצע בצורה שונה מהרגיל – הדיון יתנהל בשני מקטעים: במקטע הראשון היחידי שיוביל את השאלות לתת-ניצב גיא ניר זה אני.

יואב קיש: למעשה אני אתן לו במה די חופשית להשמיע את גרסתו.

יואב קיש: אני מעביר לכם, חברי הכנסת, דף שאלות שבכוונתי שהוא יתייחס אליהן, ואני אקרא אותן, אבל הדיון יתבצע ברצף ואנחנו פשוט נקשיב לדבריו.

יואב קיש: חברי כנסת שיפריעו, יקראו קריאות ביניים וישאלו שאלות באמצע הקטע הזה, פשוט ייקראו לסדר.

יואב קיש: הם גם יאבדו את זכות הדיבור שלהם בהמשך וגם יוצאו.

יואב קיש: אני מבקש לשמור על דיון בצורה ראויה.

יואב קיש: בהמשך, ידברו חברי הכנסת, ישאלו את השאלות שלהם וגיא ניר ישיב לשאלות שלהם.

יואב קיש: אני רוצה לומר עוד מספר דברים.

יואב קיש: ראשית, למי שלא יודע, ואני מניח שכמעט כולם יודעים, מתבצע הליך משמעתי כנגד תת-ניצב גיא ניר ויש טענות במשטרה כנגדו.

יואב קיש: אני אומר בצורה הכי ברורה שאנחנו לא ניכנס לאירועים האלה.

יואב קיש: אין בכוונתי להיות בורר וזה לא תפקידי בכלל בעניין הזה.

יואב קיש: לכן, את הוויכוח המשמעתי אני שם בכוונה בצד, את שתי הגרסאות.

יואב קיש: אני מבקש גם ממך לא להיכנס לעניין הזה, אבל אנחנו כן ניכנס לנושאים המהותיים שבשבילם זימנו את הדיון.

יואב קיש: בעצם לראשונה היום אנחנו שומעים בשקיפות ובאופן מתוקשר את הטענות הקשות כלפי התנהלות ניצב מני יצחקי בנושא פרשת גל הירש, נושא מסמך יצחקי.

יואב קיש: אני מבקש לשמוע הפעם את גרסתו של תת-ניצב גיא ניר, עם כל מה שמסביב.

יואב קיש: זאת אומרת, לכולם ברור שזאת הגרסה שלו וכמו שאמרתי, יש גם גרסאות אחרות.

יואב קיש: היום אנחנו רוצים לשמוע את הגרסה שלו.

יואב קיש: אני ארצה להבין ואני חושב שכל חברי הכנסת ירצו להבין האם יש מסקנות שניתן להבין מהעניין הזה לגבי אופן ההתנהלות של המשטרה והאם צריך להסיק מסקנות כאלה.

יואב קיש: הישיבה הזאת מגיעה לאחר דיון והצבעה שהוועדה קיימה והכריעה בעד המלצה למליאת הכנסת להקים ועדת חקירה פרלמנטרית בנושא.

יואב קיש: לצערי, ההחלטה הזאת נחסמה במליאה.

יואב קיש: היא לא הגיעה להצבעה במליאה.

יואב קיש: אני אומר בצורה הכי ברורה שכל סיעות האופוזיציה החליטו שזה נושא אופוזיציוני-קואליציוני, למרות שיש פה חברים רבים מהאופוזיציה שאולי היו רוצים אישית כן להיכנס לעניין.

יואב קיש: אני לא יודע, אני לא מדבר בשמכם.

יואב קיש: אני יודע שלפחות חברת הכנסת פדידה אמרה לי שהיא הייתה מאוד שמחה להצביע בעד אותה הצעה, אבל אני אומר לכם שמבדיקה שלי, האופוזיציה התנגדה.

יואב קיש: גם סיעת כולנו.

לאה פדידה: ממתי האופוזיציה מפילה משהו?

רויטל סויד: גם כולנו התנגדו.

יואב קיש: ביקשתי לא להפריע.

לאה פדידה: אתה משתמש באופוזיציה כעלה תאנה?

יואב קיש: טוב, אנחנו חוזרים למה שאמרתי בהתחלה.

יואב קיש: הבא שידבר, ייקרא לסדר וייצא מהדיון וגם יאבד את הזכות לשאול.

יואב קיש: באתי להגיד בדיוק את המשפט הזה – גם סיעת כולנו התנגדה.

רויטל סויד: והשר ארדן.

יואב קיש: אני קורא לך לסדר פעם ראשונה.

רויטל סויד: אני מבינה שאתה רוצה לסתום לנו את הפה, אבל תדייק.

יואב קיש: את תצאי עכשיו.

יואב קיש: אני קורא לך לסדר פעם שנייה.

יואב קיש: זאת הסיטואציה שאנחנו פה.

יואב קיש: אני רוצה להגיד שלצערי, ואת זה אני אומר בצורה הכי ברורה, היינו צריכים להיות בדיון הזה לפני שלוש שנים.

יואב קיש: לבדוק את זה ולהיכנס לנושא הזה לעומק אז.

יואב קיש: ולא עשינו את זה.

יואב קיש: לא עשינו – הכוונה לכנסת.

יואב קיש: מה שקרה מאז, גם במינוי הנוכחי ובמהלך הבחירה של המפכ"ל הנוכחי, לצערי ראינו דברים שהם שערורייתיים.

יואב קיש: הדלפה מפוליגרף של ניצב במשטרה.

יואב קיש: יש לא יותר מעשרה אנשים במדינת ישראל שחשופים לחומר הזה.

יואב קיש: אחד מהם בחר לקחת את החומר הזה ולהדליף אותו לתקשורת, בכוונה לבצע סיכול של מועמד.

יואב קיש: זו עבירה פלילית ואני פניתי ליועץ המשפטי לממשלה בעניין הזה.

יואב קיש: אני מבקש שהוא יפתח חקירה פלילית, ברורה להבין איך מדליפים פוליגרף של ניצב במשטרה.

יואב קיש: מעבר לכך יש גם את השימוש בפוליגרף התעסוקתי, שבעצם הוועדה הזו אישרה והכניסה אותו.

יואב קיש: גם הוא הגיע לידי ביטוי באיזשהו מסמך שנמסר ממש ברגעים האחרונים.

יואב קיש: לי קשה להבין – אם יש בעיות בפוליגרף התעסוקתי, אני לא מבין איך ניצב יכול להמשיך בתפקידו.

יואב קיש: ואם הניצב ממשיך בתפקידו, איך פתאום מביאים עליו חומר שהוא לא יכול להיות מפכ"ל.

יואב קיש: לי קשה להבין את כל ההתנהלות הזאת.

יואב קיש: אני חושב שמי שמתעלם מהדברים האלה או שומר על שתיקה או מציב תנאים, אם הוא אמור להיות שומר סף, הוא בוגד בתפקיד שלו.

יואב קיש: אני שמח שהוועדה הזאת מתכנסת ובוחנת את הדבר הזה לעומק.

יואב קיש: זה התפקיד של הוועדה הזאת.

יואב קיש: יש נושא נוסף – מסמך יצחקי, שגם עליו קיבלנו גרסה מסוימת.

יואב קיש: אני ארצה לשמוע מתת-ניצב גיא ניר את גרסתו.

יואב קיש: הבנתי שייתכן שחוץ ממסמך על נבחרי ציבור שנמצאים בכנסת, יש גם אולי מסמך על נבחרי ציבור ברשויות המקומיות.

יואב קיש: אני לא בטוח שאזרחי ישראל יכולים לישון בשקט כשזה המצב.

יואב קיש: ברור שהמידע הזה מנוצל רק כנגד בכירים והשאלה היא מדוע ואיך.

יואב קיש: אני רוצה לסכם.

יואב קיש: שאלות המפתח חולקו פה לפניכם ואני אקרא אותן: 1.

יואב קיש: ב-25 באוגוסט 2015 הכריז השר ארדן על גל הירש כמועמדו למפכ"ל המשטרה.

יואב קיש: מתי התחילה הבדיקה בעניינו?

יואב קיש: הרח"ש.

יואב קיש: האם היה משהו לגבי גל הירש בטרם ההכרזה? 2.

יואב קיש: מי פנה אליך בפעם הראשונה בעניין גל הירש?

יואב קיש: מתי ובאיזה עניין ומה ביקש?

יואב קיש: מה עשית בעקבות זה ובאיזה טווחי זמן?

יואב קיש: 3.

יואב קיש: האם תוכל לתאר את המידע שנבדק לגבי גל הירש טרם מינויו, ושלפי הקלטות שפורסמו אתה אמרת למני יצחקי שהנושא כבר נבדק ולא נמצא כלום?

יואב קיש: 4.

יואב קיש: האם באיזשהו שלב מרגע פתיחת החקירה לאחר ההכרזה על מינוי גל הירש ועד ביטול המינוי, הועברו חומרים למח"ש?

יואב קיש: אם כן, מה, במידה ואפשר לפרסם?

יואב קיש: באחריות מי?

יואב קיש: על ידי מי ומתי?

יואב קיש: 5.

יואב קיש: האם אתה חושב שמינוי גל הירש סוכל?

יואב קיש: על ידי?

יואב קיש: מי סייע בזאת?

יואב קיש: מה לדעתך, אם הייתה, המוטיבציה העיקרית לסיכול זה?

יואב קיש: 6.

יואב קיש: איך אתה רואה את התנהלותו של המפכ"ל אלשייך מרגע מינויו לדברים האלו, לאנשים האלו, בנסיבות האלו?

יואב קיש: האם פנית למפכ"ל עם טענותיך כלפי מני יצחקי, ואם כן, מה השיב ומה עשה?

יואב קיש: אם לא, למה לא?

יואב קיש: חברים, אני אומר לכם, אני לא הולך לעצור את תת-ניצב גיא ניר.

יואב קיש: אני העברתי את השאלות האלה ובאמת הן מתמקדות בכמה דברים מהותיים.

יואב קיש: ראשית, שאלה שכולנו שמים על השולחן: האם במשטרה התנהל הליך של סיכול מינויו של גל הירש?

יואב קיש: זו שאלת מפתח.

יואב קיש: אני אשמח לקבל על זה את התשובה.

יואב קיש: האם בעקבות זה, ולפי מה שראינו גם במינויים הנוכחיים, יש שיטה שמופעלת בהתאם לאינטרסים או שימוש במידע רכילותי שקרי, כשיודעים שהוא לא אמין, רק בשביל להכפיש, מצד אחד, או להחזיק מידע אמין שישמש ליום פקודה מסוים.

יואב קיש: כל זה בא לידי ביטוי בכלים של המודיעין של המשטרה, באגירת המידע, בנגישות ובשימוש.

יואב קיש: מה מנגנוני הפיקוח בתוך המשטרה כדי למנוע שימוש לרעה בדברים האלה?

יואב קיש: בוודאי ובוודאי כשזה נוגע לנבחרי ציבור.

יואב קיש: דיברנו על גל הירש, דיברנו על יורם הלוי, דיברנו על מסמך יצחקי ומסמך ראשי הרשויות.

יואב קיש: חברים, אני לא אאריך.

יואב קיש: סליחה, כרגע אין שאלות.

מיכל רוזין: האם הוזמנו גורמי משטרה נוספים?

יואב קיש: אמרתי בצורה הכי ברורה בדיון הזה, לכל מי ששואל, שאף אחד חוץ מתת-ניצב גיא ניר וחברי הכנסת לא ידבר בדיון הזה.

מיכל רוזין: האם הוזמנו גורמי משטרה?

יואב קיש: לא.

יואב קיש: אף אחד בדיון הזה לא ידבר מלבד תת-ניצב גיא ניר וחברי הכנסת.

יואב קיש: אני רוצה פעם אחת ולתמיד לשמוע את גיא ניר, בכפוף לחשאיות הדיון – דברים שאסור לומר, אסור – עם גרסתו.

יואב קיש: אני מזכיר לך, חברתי מיכל רוזין, שראו את המסמכים בתקשורת.

יואב קיש: גיא ניר פנה ליועץ המשפטי לממשלה והציע למסור כל מה שבידיו בתמורה לחסינות מהליך משמעתי, לא פלילי, כמובן.

יואב קיש: אין פה עניין פלילי.

יואב קיש: היועץ המשפטי החזיר תשובה שאומרת: תביא את כל החומרים, אנחנו לא נותנים חסינות לקצין משטרה.

יואב קיש: בזה נגמר הדיון ביניהם.

יואב קיש: גיא ניר הסכים לבוא וגם המשטרה הסכימה שהוא יבוא.

יואב קיש: גם זה לא היה טריוויאלי.

יואב קיש: שני הדברים האלה קרו והוא נמצא פה לידי.

יואב קיש: שאלתי את השאלות המרכזיות והיום אנחנו מתרכזים באמת בשמיעה של גרסתו.

יואב קיש: שוב, זאת גרסתו והעניין הזה צריך להיות ברור.

יואב קיש: יש טענות כלפיו במישורים אחרים.

יואב קיש: אני רוצה לשמוע את גרסתו ואני מעביר את זכות הדיבור לתת-ניצב גיא ניר.

יואב קיש: תודה רבה.

תנ"צ גיא ניר: תודה.

תנ"צ גיא ניר: בוקר טוב, חברי הוועדה הנכבדים, ראשית, אני מברך על הזימון החשוב הזה.

תנ"צ גיא ניר: אני מודה גם ליושב-הראש, אני מודה לשר ולגורמים שאפשרו את ההגעה שלי לכאן.

תנ"צ גיא ניר: המעמד הזה מאוד לא פשוט לי ואני אנסה להחזיק, כמו שאומרים אצלנו, ביבושת מקצועית, ולנסות לענות על השאלות שנשאלתי.

תנ"צ גיא ניר: אני אסביר את הסייגים אם יהיו דברים שלא אוכל להשיב עליהם.

תנ"צ גיא ניר: ראשית, אני מניח שלא כולם מכירים אותי.

תנ"צ גיא ניר: אני משרת במשטרה 27 שנים.

תנ"צ גיא ניר: אני קצין מודיעין בהכשרתי, גם קצין מודיעין בצבא.

תנ"צ גיא ניר: רוב התפקידים שביצעתי במשטרת ישראל הם מתחום המודיעין, כך שאני מעריך שכאשר אני מדבר על סוגיות מודיעין, אני יכול להעיד על עצמי שאני יודע על מה אני מדבר.

תנ"צ גיא ניר: בניגוד להרבה מאוד שמועות ודיווחים של כתבים מסוימים, אני לא פוטרתי, אני לא הושעיתי.

תנ"צ גיא ניר: אני מתייצב פה בפניכם במדים ואני מתכוון להמשיך לשרת במשטרת ישראל.

תנ"צ גיא ניר: היה לי חשוב להגיד את זה.

תנ"צ גיא ניר: מה שנכון הוא שקיים נגדי הליך משמעתי שאני מתמודד איתו בבית הדין למשמעת ואני נמצא בחופשה כפויה.

תנ"צ גיא ניר: אני לא יודע אם מי מחברי הוועדה שמע פעם על דבר כזה, אני נמצא בחופשה כפויה.

תנ"צ גיא ניר: אני בבית.

תנ"צ גיא ניר: אסור לי לעסוק בכל דבר.

תנ"צ גיא ניר: אני מקבל שכר, אני עם רכב, אני איש משטרה.

תנ"צ גיא ניר: אני יכול גם לתפוס אנשים ברחוב שמבצעים עבירות ואני איש משטרה לכל דבר ועניין, אבל אני לא מועסק במשטרת ישראל.

תנ"צ גיא ניר: הסיבה לכך שאני בסטטוס ההזוי הזה – נקרא לזה ככה – תבינו אותה יותר מאוחר כי זה חלק מאותה שיטה שאני ארחיב לגביה.

תנ"צ גיא ניר: לפני שאני צולל לענייני גל הירש ולעניינים נוספים, אני רוצה להגיד עוד כמה דברים.

תנ"צ גיא ניר: ראשית, אני יכול לקבוע בוודאות שיש לנו משטרה טובה מאוד, יש לנו שוטרים טובים מאוד ומסורים.

תנ"צ גיא ניר: בין התפקידים שביצעתי הייתי נציג משטרת ישראל באמריקה הלטינית במשך חמש שנים.

תנ"צ גיא ניר: עבדתי בתחום הבינלאומי ואני מכיר משטרות בחו"ל.

תנ"צ גיא ניר: אני יכול בהחלט לקבוע שיש לנו משטרה טובה.

תנ"צ גיא ניר: כל מי שטען או יטען שהמאבק שלי הוא נגד המשטרה, טועה ומטעה.

לאה פדידה: להזכירך, אנחנו לא יושבים בשימוע.

יואב קיש: את נקראת לסדר פעם ראשונה, חברת הכנסת פדידה.

תנ"צ גיא ניר: המאבק שלי היה ויהיה נגד תופעות פסולות, בין היתר שאני בא לדבר עליהן כאן אם תאפשרו לי להגיד את האמת.

תנ"צ גיא ניר: תופעות שעושות נזק למשטרה ובעצם מהוות סוג של פרצות אבטחה.

תנ"צ גיא ניר: הן מאפשרות לגורמים שליליים - - -

מיקי לוי: אולי אנחנו נצא ותעשה מסיבת עיתונאים.

יואב קיש: אתה נקרא לסדר פעם ראשונה.

מיכל רוזין: השאלה היא האם זאת מסיבת עיתונאים.

יואב קיש: אתם נקראים לסדר פעם ראשונה, חברת הכנסת רוזין.

יואב קיש: בבקשה.

יואב קיש: אמרתי בצורה הכי ברורה שמי שלא רוצה לשמוע את גרסתו של גיא ניר, שיקום וייצא.

יואב קיש: נא לא להפריע.

יואב קיש: עכשיו יש לו את זכות הדיבור ואם תפריעו, אתם תצאו.

יואב קיש: אתם בקריאה ראשונה שניכם, את בקריאה שנייה ואת בקריאה ראשונה.

יואב קיש: בבקשה, תמשיך.

תנ"צ גיא ניר: אין לי כל כוונה לבקר או להטיל דופי לא במשטרה, לא במשרד לביטחון הפנים ולא במדיניות שלהם.

תנ"צ גיא ניר: זאת לא כוונתי בכלל.

תנ"צ גיא ניר: ואני גם אומר, בואו לא נשפוך את התינוק עם המים, אבל אני בהחלט כן רוצה להביא בפניכם דברים שאני ראיתי מהמקומות שאני הייתי בהם, והייתי שם כשהאירועים האלה קרו ואני יכול לספר.

תנ"צ גיא ניר: אני לא הסיפור פה.

תנ"צ גיא ניר: אני באתי לספר איך הדברים האלה קורים ותוכלו לשפוט.

תנ"צ גיא ניר: דרך אגב, אני מתנצל מראש, ראיתי את כל השאלות והלוואי ואוכל להשיב לכל השאלות, אבל אני צריך להביא לידיעת הוועדה שיש סייגים שמוטלים עליי.

תנ"צ גיא ניר: גם אתמול וגם היום קיבלתי הודעה בזו הלשון: "הריני מסב את תשומת ליבך כי בהופעתך בפני הוועדה הנך כפוף לכלל הוראות החוק, ובדגש על הוראות סעיף 1, סעיף קטן 5 לחוק סיוג פעילות מפלגתית ומגבית כספים, הקובע איסור על עובדי מדינה "לבקר את המדיניות של משרדיהם, של משרים אחרים או של הממשלה"".

בצלאל סמוטריץ': רק לדינה זילבר מותר.

יואב קיש: סליחה, אתה בקריאה פעם ראשונה.

תנ"צ גיא ניר: המשיכו בהודעה וכתבו לי: "ככל שתתבקש להתייצב - - -

מיכל רוזין: - - -

יואב קיש: קריאה שנייה מיכל רוזין.

יואב קיש: כן, אף אחד לא יפריע.

יואב קיש: לא רוצה את קריאות הביניים האלה.

מיכל רוזין: אל תגזים.

יואב קיש: יש פה דיון אחר.

יואב קיש: תכבדי.

יואב קיש: את בקריאה שנייה ובעוד רגע את יוצאת.

מיכל רוזין: אני מכבדת, אבל אל תגזים.

יואב קיש: את לא.

יואב קיש: את עוד רגע יוצאת.

יואב קיש: את בקריאה שנייה, עוד פעם אחת, את יוצאת.

יואב קיש: בבקשה.

תנ"צ גיא ניר: "ככל שתתבקש", הוסיפו וכתבו לי, "להתייחס לחקירה מתנהלת", הנך מודע להוראות החוק האוסרות על שיבוש מהלכי חקירה או כל פגיעה אחרת בחקירה.

תנ"צ גיא ניר: כן נאסר על גילוי של מידע חסוי על פי דין".

תנ"צ גיא ניר: דרך אגב, הלכתי לבדוק את הסעיף הזה, שלא הכרתי, והסיפה של הסעיף אומרת שאסור לעובד ציבור לדבר, אם זה במסיבת עיתונאים, בראיון עיתונאי או בספר.

תנ"צ גיא ניר: ביקשתי בבוקר ממי ששלח לי את זה לקבל התייחסות מה מעמדה של ועדת הפנים.

תנ"צ גיא ניר: עד לרגע זה לא קיבלתי ואני אניח שהסייגים האלה מוטלים עליי ולכן תבינו שאני מוגבל.

תנ"צ גיא ניר: אני אעשה כמיטב יכולתי להשיב לכל שאלה.

תנ"צ גיא ניר: אני אגע בקצרה בסוגיה של עולם המודיעין, כפי שאני חוויתי אותו.

תנ"צ גיא ניר: אני אקדים אולי את המאוחר ואומר שמפה תבינו איזה כלים שימשו בסיכול המינוי של גל הירש לתפקיד המפכ"ל.

תנ"צ גיא ניר: למשטרת ישראל יש כלים טובים, מתקדמים ומתוחכמים, אבל כשהכלים הללו נמצאים בידיים הלא נכונות, וראיתי את זה לא אחת במהלך שירותי, הם עלולים להוות סכנה ממשית.

תנ"צ גיא ניר: אנשי מודיעין וחקירות שמחזיקים – בדרך כלל במחשכים – מידע רב על אישי ציבור, הופכים להיות בעלי כוח והכוח הוא דבר שעלול להשחית ללא רסן וללא פיקוח נאות.

תנ"צ גיא ניר: הם מסוכנים ואני התרשמתי בעצמי כבר ב-2014 וב-2015 איך יוצרים סוג של מאזן אימה.

תנ"צ גיא ניר: תארו לכם מצב שבו עכשיו אני יושב פה ומחזיק בתיק מידע על מי מכם.

תנ"צ גיא ניר: האם הדיון הוא מאוזן.

תנ"צ גיא ניר: האם הדיון הוא באווירה מקצועית או שמא קיים חשש?

תנ"צ גיא ניר: אני לא אענה על השאלה הזאת.

תנ"צ גיא ניר: שליפה ופרסום של פרט מידע.

תנ"צ גיא ניר: דרך אגב, פרט מידע יכול להיות מבוסס על מכתב אנונימי, כפי הדוגמאות שאני תכף אציג בפניכם.

תנ"צ גיא ניר: הוא יכול להיות סוג של מידע יומינטי.

תנ"צ גיא ניר: אתם יודעים, בעולם היומינט המידע מאוד נרחב.

תנ"צ גיא ניר: יש לנו מאות קציני איסוף שמסתובבים בשטח ונפגשים עם כל מיני דמויות.

תנ"צ גיא ניר: אפשר לקבל כל מידע של בעלי אינטרסים.

תנ"צ גיא ניר: שימוש בפרט מידע כזה, שיכול להיות חסר ערך לחלוטין, אבל שימוש בו בזמן מסוים, במועד מסוים ובצורה מסוימת, עלול לגרום לנזק בלתי הפיך לאדם שנגדו הוא נשלף.

תנ"צ גיא ניר: אני אומר כבר פה שיש פיקוח על פעולות רבות מאוד שמבצעת המשטרה, אבל אין אפשרות לפקח במאה אחוזים.

תנ"צ גיא ניר: הייתי שם שנים והתרשמתי שאין אפשרות לפקח במאה אחוזים.

תנ"צ גיא ניר: לכן אנחנו רואים כיצד אנשים שעוברים על ההוראות וחורגים מההנחיות, עושים שימוש פסול בכלים ובמידע.

תנ"צ גיא ניר: אלה כלים שניתנו להם כדין, כלים שניתנו להם בסמכות, אבל הם מופעלים בצורה שאם תרצו, תקראו לה גם פסולה או עבריינית.

תנ"צ גיא ניר: הכלים הללו משמשים קומץ של אנשים.

תנ"צ גיא ניר: לשיטתי, הם שימשו גם נגדי והם משמשים נגד אחרים.

תנ"צ גיא ניר: אין אפשרות למנגנוני הבקרה שקיימים היום ולפיקוח לקיים שליטה מוחלטת.

תנ"צ גיא ניר: אני אתן לכם כמה דוגמאות להתנהלויות חריגות.

תנ"צ גיא ניר: אני אציג בפניכם צווים להוצאת מחקרי תקשורת – מי שמכיר את התחום.

תנ"צ גיא ניר: כדי להוציא צו מחקרי תקשורת צריך ללכת גורם מוסמך לבית משפט, להציג בפני שופט מידע מבוסס ולבקש מחקר תקשורת.

תנ"צ גיא ניר: זה אומר כל החיוגים היוצאים, הנכנסים, המסרונים ואפילו המיקום של נשוא הצו למשך 24 שעות, כל מקום שהוא היה בו.

תנ"צ גיא ניר: אני יכול להראות לכם פה צווים שבית משפט נתן, ואם אתם רוצים תעבירו אותם.

יואב קיש: תשאיר את זה לוועדה, אנחנו נפרסם את זה.

תנ"צ גיא ניר: אלה צווים שנתן בית משפט.

תנ"צ גיא ניר: אין בהם לא שם, לא פרטים, לא בעל תפקיד.

תנ"צ גיא ניר: ולא רק זה, אלא שהוציאו את הצווים הללו למשך חמש שנים לנשוא הצו.

תנ"צ גיא ניר: לא תדעו מיהו כי זה רק מספר טלפון.

תנ"צ גיא ניר: זאת אומרת שהשופט אפילו לא יודע במי מדובר.

תנ"צ גיא ניר: מה שמדהים בצווים האלה הוא שהוציאו אותם על סמך מכתבים אנונימיים.

תנ"צ גיא ניר: זאת אומרת, אפשר ללכת לבית משפט עם שני מכתבים אנונימיים, לא לספר אפילו לשופט במי מדובר ולהוציא צווים.

תנ"צ גיא ניר: לקחת בן אדם ולחקור אותו לפני ולפנים חמש שנים לאחור כל חייו.

תנ"צ גיא ניר: כל דבר שהוא עשה – מיקומים שלו, איפה הוא היה ועם מי הוא דיבר.

יוליה מלינובסקי: השופטים הם חסרי שיקול דעת?

יואב קיש: את נקראת לסדר פעם ראשונה.

יואב קיש: בבקשה, תמשיך.

תנ"צ גיא ניר: דוגמה נוספת – השימוש במכתבים אנונימיים.

תנ"צ גיא ניר: יש פה שיטה.

תנ"צ גיא ניר: אני חושב שמכתבים אנונימיים הם דבר לגיטימי ומכתבים אנונימיים הם דבר חשוב כאשר מדובר בעבירות מין או בעבירות נוספות, כאשר קורבנות העבירה חוששים לעשות את המהלך.

תנ"צ גיא ניר: המכתב האנונימי הוא כלי עבורם להעביר את המידע לרשויות המוסמכות, אבל כאשר עושים את זה קציני משטרה – אני לא מתכוון להיכנס כאן לאף שם ולא לגופו של אדם.

תנ"צ גיא ניר: השימוש במכתב אנונימי או במידע שהיה רדום ושכב כאבן שאין לה הופכין במשך שנים, הופך להיות מניפולציה מודיעינית שאולי מתאימה לעולמות הביון והריגול.

תנ"צ גיא ניר: אנחנו לא שם.

תנ"צ גיא ניר: אני חושב שהיום, כש-2020 בפתח, זה לא המקום לעשות בהם שימוש כזה.

תנ"צ גיא ניר: השיטה הזאת, למרבה הצער, כפי שאני התרשמתי ואני ארחיב על זה בדיוק, יודעת לקחת ולייצר מכתבים אנונימיים.

תנ"צ גיא ניר: או לקחת מידע שלולא שמו של אדם היה מועלה כמועמד לתפקיד, לא הייתם שומעים על הדבר הזה ולא הייתם שומעים על האדם הזה כנראה לעולם.

תנ"צ גיא ניר: יש כאלה שכנראה לא תשמעו עליהם לעולם.

תנ"צ גיא ניר: החומר שוכב לו שנים.

תנ"צ גיא ניר: אף אחד לא נוגע בו, אף אחד לא מטפל בו.

תנ"צ גיא ניר: אני לא רוצה להתעמת פה עם גורמי פרקליטות המדינה שישבו ונתנו את ההסברים.

תנ"צ גיא ניר: אני חושב שהם התבססו על מידע שגוי.

תנ"צ גיא ניר: די בכך שאני אציין שבכל תהליך הבדיקה של סיכול גל הירש, לא קראו לי.

תנ"צ גיא ניר: אני לא קורא לי "חתן השמחה", חס וחלילה, אבל אני, כמי שבא ומציג נתונים, כמי שהקליט, כמי שמחזיק בראיות, לא זומנתי, לא נקראתי ולא התבקשתי לתת את גרסתי, לתת את ההסברים שלי ולו כדי לקחת אותם, לשלול אותם ולשחוק אותם.

תנ"צ גיא ניר: אפילו בשביל זה.

תנ"צ גיא ניר: אף אחד לא התקשר אליי.

תנ"צ גיא ניר: שלוש שנים אני בבית ואף אחד לא התקשר אליי.

לאה פדידה: שלוש שנים בחופשה?

יואב קיש: את נקראת לסדר פעם שנייה.

יואב קיש: הוא אמר את זה בתחילת דבריו.

יואב קיש: בבקשה, תמשיך.

יואב קיש: לאה, לא להפריע, בבקשה.

יואב קיש: אני אוציא אותך.

יואב קיש: << דובר_המשך >> תנ"צ גיא ניר: << דובר_המשך >> אם אני רואה שאותם אנשים שמפעילים את השיטה – ולא משנה אם מישהו כבר פרש או לא.

יואב קיש: זאת שיטה שקיימת ומונהגת – ולוקחים במהלך חקירה של קצין בכיר בדרגת ניצב, ראש לה"ב במח"ש.

יואב קיש: הוא נחקר במח"ש בחשד לעבירות פליליות, עבירות מין.

יואב קיש: ותוך כדי זה שהוא נחקר במח"ש וקורבן העבירה מעידה במח"ש, בבוקר הקורבן הזאת מעידה במח"ש ובערב פונים אליה קציני משטרה בכירים.

יואב קיש: הם מזמנים אותה לחקירה משלהם, חקירה הפוכה, ובעצם מנהלים חקירה אלטרנטיבית נגדה.

יואב קיש: תחשבו על הסיטואציה שבה קורבן עבירות מין מעידה במח"ש בבוקר, ובערב, במשך שבע-שמונה שעות, לא פעם אחת ולא פעמיים נחקרת אצל קציני משטרה בכירים עד למצב שהם מביאים להתמוטטות שלה ולפינוי שלה באמבולנס, תחת הכותרת קצין בודק.

יואב קיש: מי שמכיר את המושג קצין בודק, יודע שזה נוהל פרוטוקולי מקובל לבדוק אפילו עבירות משמעת במשטרה.

יואב קיש: כשזה נעשה במקביל לחקירת מח"ש – תבינו.

יואב קיש: אותם קצינים בכירים יכולים להיכנס למשרד של אותה קצינה, לעשות לה חיפוש, לקחת את המחשבים שלה, לערוך בהם חיפוש ולמחוק אותם.

יואב קיש: לקחת לה את הנשק.

יואב קיש: אתם יודעים מה המשמעות שלוקחים לשוטר את הנשק?

יואב קיש: למי שלא מבין, כשלוקחים לשוטר נשק זה אומר שהוא מסוכן לעצמו ולאחרים.

יואב קיש: תבינו, אלה קציני משטרה עם כל הסמכויות ועם כל העוצמה.

יואב קיש: תארו לכם שאני לא הייתי מקליט את יצחקי והייתי יושב פה היום.

יואב קיש: אין לי הקלטות, אין לי מסמכים ואין לי שום דבר.

יואב קיש: ואני אומר לכם שיש לי עוד מה להציג ואני אציג היכן שאני אוכל ואהיה מורשה להציג.

יואב קיש: אתם הייתם מאמינים לי כשיושבים מולכם – שי ניצן, גדי סיסו, מני יצחקי – ואומרים: לא, הוא trouble maker.

יואב קיש: יש לו עבירות משמעת.

יואב קיש: הוא לא חושף שחיתות.

יואב קיש: למי הייתם מאמינים?

יואב קיש: אבל אני אומר לכם שעל כל גרסה לא נכונה, בלשון המעטה, שתוצג, אני אשים ראיה על השולחן.

מיקי לוי: גיא, למה אתה לא הולך למבקר המדינה?

יואב קיש: חבר הכנסת מיקי לוי, אתה בקריאה שנייה עכשיו.

תנ"צ גיא ניר: לא, זה מופע האימים שלך.

יואב קיש: נכון, עכשיו זה מופע שלו ואף אחד לא יפריע לו.

יואב קיש: ואני אגיד לך יותר מזה.

יוליה מלינובסקי: כנראה שאתה היית שם.

יואב קיש: סליחה, את גם בקריאה שנייה.

מיקי לוי: - -

יואב קיש: מיקי, אל תענה לה.

יוליה מלינובסקי: - - -

יואב קיש: אל תענה לה.

יואב קיש: קודם כל, אתה בקריאה שנייה וגם את בקריאה שנייה ואני אומר לכם עוד פעם, אנחנו נשמור פה על השקט ונשמע את הגרסה.

יואב קיש: ספציפית לגבי מבקר המדינה אני כן אענה לך כי מבקר המדינה אין לו סמכות לתת הגנת חושף שחיתויות לשוטרים, לחיילים ולאסירים.

יואב קיש: לכן הוא לא יכול היה לעשות את התהליך הזה.

יואב קיש: אני הגשתי הצעת חוק לתקן את זה וכרגע זה בדרך.

יואב קיש: נכון להיום, הוא לא יכול ללכת למבקר המדינה ובזה אני מבקש לא להפריע יותר.

תנ"צ גיא ניר: אני רק אתקן.

תנ"צ גיא ניר: בשנת 2015 הלכתי למח"ש.

תנ"צ גיא ניר: אני תכף אצלול לנושא גל הירש ואני אגיד לכם, גל הירש הוא אירוע מכונן מבחינתי.

תנ"צ גיא ניר: גל הירש באותו ערב שהודיעו על מועמדותו להיות מפכ"ל, בירכתי על כך.

תנ"צ גיא ניר: למחרת, אחרי סדרת השיחות עם יצחקי – אני מספר את זה פה בפעם הראשונה – אני הלכתי למסיבה של חברים ולא יכולתי להכיל את הדבר הזה.

תנ"צ גיא ניר: אני איש מודיעין, אני לא מדליף ואני לא מדבר עם אף אחד.

תנ"צ גיא ניר: תפסתי חבר ואמרתי לו: היום נפל דבר, סוכל מפכ"ל בישראל.

תנ"צ גיא ניר: אני תכף רוצה להרחיב בעניין הזה, ואני רק אגיד דבר אחד.

תנ"צ גיא ניר: פניתי למח"ש.

תנ"צ גיא ניר: מח"ש ראו את הרשימה שהבאתי, ואני גם אגיד לכם מתי ועם מי.

תנ"צ גיא ניר: ישבו מולי ראש מח"ש וסגנו, רשימה שלמה של דברים שהם שמעו ממני לפני הקצין הבודק.

תנ"צ גיא ניר: ואז הסתכלו על עשרים וכמה סעיפים ואמרו לי: אוקיי, יש פה הטרדה מינית?

תנ"צ גיא ניר: אנחנו הולכים על הטרדה מינית?

תנ"צ גיא ניר: השיקולים שלהם עימם והיועץ המשפטי נתן את האישורים.

תנ"צ גיא ניר: אני הגשתי תלונה מסודרת.

תנ"צ גיא ניר: שאל אותי אורי כרמל: אתה בא לתת מידע?

תנ"צ גיא ניר: אמרתי לו: אני נראה לך מקור?

תנ"צ גיא ניר: תסתכל עליי.

תנ"צ גיא ניר: אני תת-ניצב במשטרת ישראל ואני מדווח על עבירות, כפי שתמיד דיווחתי, ויושבים פה אנשים שמכירים אותי עוד מהשירות.

תנ"צ גיא ניר: ולא משנה מה הייתה דרגתו של זה שדיווחתי עליו, אני תמיד דיווחתי.

תנ"צ גיא ניר: לאחר מכן חיכיתי ב-2016 וראיתי שמח"ש לא עושים דבר.

תנ"צ גיא ניר: מתעלמים.

תנ"צ גיא ניר: והנה התלונה.

תנ"צ גיא ניר: הגשתי למבקר המדינה מסמך עב כרס – יש פה עוד פרק שלם של נספחים.

תנ"צ גיא ניר: ישבו איתי אנשי המבקר ואולי יתכבדו אנשי המבקר.

תנ"צ גיא ניר: דרך אגב, נעשו ביקורות במשטרת ישראל בעקבות מה שדיווחתי, אבל המבקר בעצמו העביר לי את המסר שיש להם מגבלה בטיפול במשטרה.

תנ"צ גיא ניר: יש כאלה שאומרים: על מה אתה מדבר?

תנ"צ גיא ניר: יכולה להיות שחיתות במשטרת ישראל?

תנ"צ גיא ניר: אם אין שחיתות, אם אין עבירות, לא צריך את מח"ש.

תנ"צ גיא ניר: לא צריך מח"ש.

תנ"צ גיא ניר: בוא נוותר על מח"ש, בוא נוותר על מבקר המדינה, בוא נוותר על כל מנגנוני הפיקוח – הכול בסדר.

תנ"צ גיא ניר: אבל עובדה שיש.

תנ"צ גיא ניר: חבר'ה, צריך לזכור שבמשטרת ישראל יש 30,000 שוטרים.

תנ"צ גיא ניר: גם אם פרומילים בודדים מהם עושים את מה שהם עושים, הם עלולים לגרום נזק בל יתואר לכל 30,000 השוטרים שעושים עבודת קודש ומסתכנים בשביל כולנו.

תנ"צ גיא ניר: לאחר מבקר המדינה קיבל הייעוץ המשפטי לממשלה הנוכחי קיבל תלונות.

תנ"צ גיא ניר: מי שרוצה, בבקשה, הכול פה.

תנ"צ גיא ניר: בבקשה, על כל דבר ודבר התלוננתי.

יואב קיש: תשאיר לנו את זה פה.

קריאה: - - -

יואב קיש: לא להפריע.

יואב קיש: לא שואלים, לא מפריעים.

תנ"צ גיא ניר: אני מציע שתפנו אליו לגבי ההתייחסות.

יואב קיש: בבקשה, תמשיך.

תנ"צ גיא ניר: לפני שאני נכנס לעניין של גל הירש.

תנ"צ גיא ניר: תראו, השיטה הזאת עובדת כבר שנים.

תנ"צ גיא ניר: השיטה הזאת מצליחה.

תנ"צ גיא ניר: בואו נודה על האמת, היא מצליחה להם והם השתכללו בה.

יעל כהן-פארן: מי זה הם?

תנ"צ גיא ניר: אמרתי שאני לא אכנס.

תנ"צ גיא ניר: אנשים שמפעילים את השיטה.

יעל כהן-פארן: מה זה "הם"?

יעל כהן-פארן: אני באמת שואלת כדי להבין.

יואב קיש: סליחה, אנחנו נשמע אותו.

יואב קיש: אני קוראת לך לסדר פעם ראשונה.

יעל כהן-פארן: אני שואלת את זה בכבוד.

יואב קיש: אני קורא לך לסדר פעם ראשונה.

יואב קיש: תודה, נא להמשיך.

יואב קיש: אנחנו שומעים את הגרסה שלו בפעם הראשונה ואני רוצה שזה יעבור בלי הפרעות.

יואב קיש: אחרי זה, חברי הכנסת ישאלו.

משה מזרחי: שמע, יש פה אמירות כלליות - - -

יואב קיש: אני קורא לך לסדר פעם ראשונה.

יואב קיש: אתה לא מפריע לי עכשיו.

יואב קיש: אתה תרצה לשמור על זכות הדיבור שלך?

יואב קיש: בלי להפריע.

משה מזרחי: רק שיפרט.

משה מזרחי: אנחנו פה כדי שהוא יפרט.

יואב קיש: לא עכשיו.

יואב קיש: אתה תקבל זמן לשאול.

משה מזרחי: אבל הוא אומר דברים קשים.

יואב קיש: אתה נקרא לסדר פעם ראשונה.

משה מזרחי: הכפשות איומות.

יואב קיש: אתה נקרא לסדר פעם שנייה.

יואב קיש: תודה רבה, לא להפריע.

יואב קיש: בבקשה, תמשיך.

משה מזרחי: מה הדבר הזה?

תנ"צ גיא ניר: אני גם אגיד את השמות.

תנ"צ גיא ניר: אני חושב שהדברים פורסמו.

יואב קיש: רק שנייה.

יואב קיש: אתה לא היית בהתחלה ואני חוזר בשבילך.

יואב קיש: אתה תקשיב רגע.

יואב קיש: בקטע הראשון אנחנו מקשיבים ואחרי זה אני אתן לך לשאול.

יואב קיש: אני לא אתן לך לשאול ולהפריע.

משה מזרחי: - - -

יואב קיש: אחרי זה.

יואב קיש: בבקשה, תמשיך.

משה מזרחי: זה לא ככה.

יואב קיש: בלי להפריע.

משה מזרחי: הוא אומר אמירות - - -

יואב קיש: בלי להפריע.

יואב קיש: אני קורא אותך לסדר פעם שנייה.

יואב קיש: בבקשה.

תנ"צ גיא ניר: אני אומר את האמת.

תנ"צ גיא ניר: אנשי השיטה הזאת עשו עוד דברים.

תנ"צ גיא ניר: הסיכול של ניצב יורם הלוי לתפקיד המפכ"ל גם בסיבוב הקודם וגם הניסיונות שנעשו בסיבוב הזה, בין אם הוא היה מועמד ריאלי או לא – זה בכלל לא מעניין אותי ואני לא נכנס לזה – אותם אנשים עושים את זה.

תנ"צ גיא ניר: אני רק אגיד כרגע שהאנשים האלה יושבים במקומות הכי רגישים באח"מ ובלה"ב 433, באופן שיש להם גישה לכלים מאוד מאוד מאוד חודרניים ומשמעותיים.

תנ"צ גיא ניר: זה לא שוטר בתחנה או יס"מניק.

תנ"צ גיא ניר: זה לא זה.

תנ"צ גיא ניר: לפני למעלה משלוש שנים, כאשר כהונת המפכ"ל הקודם עמדה לפני סיום, התקיימה בלה"ב 433 פגישה רשמית של המפקדים בלה"ב 433.

תנ"צ גיא ניר: בפגישה הזאת נאמר בלי שום בושה ובלי שום חשש שיורם הלוי לא יהיה מפכ"ל.

תנ"צ גיא ניר: לא היה צריך יותר מזה.

תנ"צ גיא ניר: קציני משטרה בכירים, ביניהם ראש לה"ב היוצא, בפגישה שנכחו בה מפקדים בפורום משמעותי.

תנ"צ גיא ניר: חלפו שלוש שנים.

בצלאל סמוטריץ': אתה נכחת בה?

יואב קיש: לא להפריע.

תנ"צ גיא ניר: כמו שאמרתי, איפה שיש - - -

יואב קיש: אל תתייחס לקריאות ביניים.

יואב קיש: תמשיך, בבקשה.

יואב קיש: אני מבקש לסיים בעוד עשר דקות ואז חברי הכנסת יתייחסו.

תנ"צ גיא ניר: איפה שיאתגרו, הראיות יוצגו בפניכם.

יואב קיש: תרשום את השאלה, תתאפק, מיקי.

תנ"צ גיא ניר: במשך שלוש שנים נעשו פעולות, מכתבים אנונימיים.

תנ"צ גיא ניר: בדיוק כמו שנעשה גם במקרה שלי.

תנ"צ גיא ניר: מכתבים אנונימיים שנשלחים וכאשר השיטה לא מצליחה לעשות מה שנקרא הבקעה ולהביא אותם לידי חקירה במח"ש, הם יודעים גם לעשות מכתבים אנונימיים עם לוגו של עורך דין וחתימה של עורך דין בשביל שזה יקבל משנה תוקף.

תנ"צ גיא ניר: ואם גם זה לא עובד אז תסלחו לי, כל האמצעים כשרים ועושים מה שצריך.

תנ"צ גיא ניר: הם החליטו שמישהו לא יהיה – מישהו שמן הסתם לא מתיישר עם הקו.

תנ"צ גיא ניר: עצם העובדה שתוצאות פוליגרף של מועמד בכיר למפכ"לות הודלפו במועד שהוא כל כך קריטי בניסיון להעלות באוב אירועים שלמיטב הבנתי הם מלפני עשרים או שלושים שנה, אני חושב שזה אירוע חמור.

תנ"צ גיא ניר: השיטה חיה ובועטת וגם גובה קורבנות.

תנ"צ גיא ניר: אותו ניסיון נעשה גם לגבי ניצב צ'יקו אדרי.

תנ"צ גיא ניר: אני לא ארחיב, אבל אני יכול להגיד דבר אחד וככה גדלתי בעולם המודיעין – אם יש לך מידע שמחייב פעולה או דיווח, תעשה את זה באותו רגע.

תנ"צ גיא ניר: תטפל מייד באמצעות הרשויות המוסמכות ואל תשמור אותו ליום פקודה כאשר האיש יהיה מועמד לתפקיד.

תנ"צ גיא ניר: אני עובר לעניין גל הירש.

תנ"צ גיא ניר: מה שאני אומר אלה דברים שאני חוויתי, שמעתי, ראיתי במו עיניי.

תנ"צ גיא ניר: אני לא מכיר את התוכן של החקירה, שיהיה ברור.

תנ"צ גיא ניר: אני מזכיר לכם ששלוש שנים אני לא בארגון.

תנ"צ גיא ניר: אני לא חשוף לשום מידע ארגוני.

תנ"צ גיא ניר: אני ממודר מכל מידע ארגוני.

יעל כהן-פארן: חוץ מהפגישה של - - -

יואב קיש: את נקראת לסדר פעם שנייה.

יעל כהן-פארן: הוא ממודר אבל הוא - - -

יואב קיש: את נקראת לסדר פעם שלישית.

יואב קיש: תוציאו אותה, בבקשה.

יעל כהן-פארן: לא, סליחה.

יואב קיש: תוציאו אותה, בבקשה.

יואב קיש: תודה.

יעל כהן-פארן: די, הגזמת.

תנ"צ גיא ניר: אני לא מכיר את גל הירש.

תנ"צ גיא ניר: מעולם לא פגשתי אותו.

יואב קיש: אמרתי לא להפריע, בבקשה.

יואב קיש: את לא מקשיבה, זה מה שיהיה.

יואב קיש: תודה, תמשיך.

תנ"צ גיא ניר: מעולם לא פגשתי את גל הירש.

יואב קיש: עשר דקות ותחזרי.

יואב קיש: אני לא מרשה.

יואב קיש: בבקשה.

יואב קיש: (חברת הכנסת יעל כהן פארן יוצאת מהאולם)

תנ"צ גיא ניר: אני שוב מזכיר שחלים עליי פה איסורים, אבל אני אגיד דבר אחד.

תנ"צ גיא ניר: אני העברתי תלונות – הן לפניך – תלונות מפורטות לרשויות המוסמכות בעניין הסיכול של גל הירש, כולל ראיות שחלקן גם מצאו את דרכן לתקשורת.

תנ"צ גיא ניר: אמרתי, אף אחד לא פנה אליי אבל אני יכול להגיד לכם דבר אחד, ואני עומד מאחורי הדבר הזה ואני מוכן להיבדק עליו בפוליגרף או בכל בדיקה שאוזמן אליה – גל הירש הוא קורבן לסיכול ממוקד.

תנ"צ גיא ניר: ואני שוב אומר, אם לא הייתי מתעד את הסיכול שנעשה לו וחושף את הסיכול, אף אחד לא היה יודע על זה.

תנ"צ גיא ניר: עם ישראל לא היה שומע אף פעם על כך שמועמד לתפקיד כל כך בכיר סוכל.

תנ"צ גיא ניר: לגבי השאלות פנימה.

תנ"צ גיא ניר: אני לא נוגע בחקירה.

תנ"צ גיא ניר: אני גם אשתדל להגיד דברים שלא יוכלו לבוא ולהגיד לי – הרי אני יודע שפה יושבים ומאזינים לי ומחלקת משמעת כנראה און-ליין על הסיפור וזה בסדר.

תנ"צ גיא ניר: לכן אני רוצה בזהירות רבה להגיד כך: כל ההתנהלות שסבבה את שליפת אותו מידע רדום ושולי שהיה בעניינו של גל הירש, לא יכולה לעמוד - -

משה מזרחי: אתה מדבר על חיקור הדין, כן?

משה מזרחי: זה אינפורמטיבי.

תנ"צ גיא ניר: כן, כן.

תנ"צ גיא ניר: - - לא יכולה לעמוד תחת חזקת תקינות המינהל.

תנ"צ גיא ניר: אני יכול כאדם פרטי להגיד שאני חושב שגם כשהייתי בשירות סברתי שההסתתרות מאחורי המושג הזה, חזקת תקינות המינהל, מאפשרת לפעמים לעשות דברים לא טובים.

תנ"צ גיא ניר: פונה ראש אגף החקירות והמודיעין אל קצינה זוטרה, חוצה שלוש רמות פיקוד, הוא מכיר את הקצינה הזאת ומבקש ממנה באופן ישיר בעל-פה, באמצעות עוזרת, להוציא מידע ששוכב בבוידם ואף אחד לא יודע על קיומו, למעט בודדים.

תנ"צ גיא ניר: לאחר מכן אני מבקש ודורש לקבל מסמך כתוב.

תנ"צ גיא ניר: הרי בואו נודה באמת, אם אני מבצע הוראה כתובה, אין לי שום בעיה.

תנ"צ גיא ניר: היועץ המשפטי ייתן לי הוראה, אני אלך ואעביר את ההוראה עם מכתב לוואי או שאני אנחה.

תנ"צ גיא ניר: אני דורש לקבל את כל החומר ואני אבוא הכי חזק בעולם.

תנ"צ גיא ניר: כאשר אין הוראה כתובה כזאת וגם כאשר אני דורש אותה – דורש לקבל הוראה כתובה – לא מתקבלת הוראה כזאת; כאשר דברים מועברים בצורה לא תקינה, אני קורא את לוחות הזמנים ואני נדהם שמשבשים את לוחות הזמנים ומנסים לשנות את הנרטיב האמיתי של האירועים; כאשר בפני הוועדה הזאת נמסרים פרטים שהם לא נכונים ואני שוב אומר שאני מעריך שהמידע שנמסר למשרד המשפטים לא היה שלם או לא היה נכון; וכאשר ראש אח"מ ממשיך לעסוק בתיק הזה גם כאשר מדווח שלכאורה צוות של משרד המשפטים עוסק – תחברו את כל הפרטים, את כל הנקודות הללו ותבינו שיש פה סיכול ממוקד.

תנ"צ גיא ניר: אני אומר שוב, אני לא מדבר על החקירה.

ענת ברקו: אין הליך פורמלי לבקש חומר חקירה?

יואב קיש: סליחה, את מפריעה.

יואב קיש: אני קורא לך לסדר פעם ראשונה, חברת הכנסת ברקו.

יואב קיש: לא מפריעים עכשיו.

יואב קיש: אחרי שנסיים את הקטע הזה יהיו שאלות של חברי כנסת.

יואב קיש: בבקשה.

תנ"צ גיא ניר: לגבי המוטיבציה, אני לא העמקתי עם עצמי בסוגיה למי הייתה מוטיבציה, אבל אני יודע דבר פשוט.

תנ"צ גיא ניר: אתם רוצים, תקראו לזה קליקה, תקראו לזה חונטה.

תנ"צ גיא ניר: אני קורא לזה השיטה.

תנ"צ גיא ניר: יש פה דפוס שמרים את ראשו מידי פעם ואז הציבור נחשף למלוא עוצמתו ואז נגרם הנזק הרב ביותר לאמון הציבור.

תנ"צ גיא ניר: כשהיא לא מעוניינת שמישהו יהיה במקום מסוים, בתפקיד מסוים, הם נכנסים לפעולה.

תנ"צ גיא ניר: אם תבדקו אפילו את העדות של יצחקי בפני אותו קצין בודק, הוא מתחיל במשפט: גיא ניר מונה שלא על דעתי לתפקיד.

תנ"צ גיא ניר: מפה תבינו כבר את כל מה שהולך לקרות בהמשך.

יואב קיש: אני מבקש, אני רוצה לעבור לחברי הכנסת בעוד חמש דקות.

יואב קיש: תתייחס למסמך יצחקי ודברי סיכום כי אני רוצה שיהיה גם זמן לשאלות של חברי הכנסת.

תנ"צ גיא ניר: לגבי מסמך יצחקי, מדובר פה במידע מודיעיני.

תנ"צ גיא ניר: ושוב אני אומר, תכננתי לבוא לוועדה ולדבר באופן חופשי.

תנ"צ גיא ניר: בגלל הסייגים, האפשרות הזאת נשללה ממני.

תנ"צ גיא ניר: אני רק יכול להגיד שהצורה שבה נאספו החומרים והאופן שבו הם מוחזקים, סברתי אז ואני סבור היום – גם פה, הגשתי תלונה על זה וזה מופיע בדוח של מבקר המדינה וכולי – שיש פה טעם לפגם.

תנ"צ גיא ניר: שימוש לרעה במידע על אישי ציבור.

תנ"צ גיא ניר: מסמכים כאלה שמסתובבים בידיים הלא נכונות, הם סכנה ממשית.

תנ"צ גיא ניר: אם היה מתקיים – ממש בהקבלה לגל הירש – הליך של מה שאנחנו קוראים אצלנו סטטוס, מעקב, בקרה אחר השימוש במידע הזה, הייתי אומר כנראה שהמידע הזה הייתה לו תכלית ראויה.

תנ"צ גיא ניר: אני חושב שהתכלית מראש פסולה.

תנ"צ גיא ניר: יש עוד דברים, ואני שוב אומר שאני מרגיש פה מאוד בסוג של שדה מוקשים בעניין עם כל המגבלות.

תנ"צ גיא ניר: כל סוגיית אגירת המידע היא בעייתית מאוד ואני אגיד רק שכאשר אני ישבתי בישיבות עם אנשי משרד המשפטים בסוגיות כאלה ואחרות, שבהן הונחינו לא לאגור, היה מי שלחש לי בסוף הישיבה: אני אוגר גם אוגר.

תנ"צ גיא ניר: אני אוגר, בניגוד להנחיות מפורשות שניתנו.

תנ"צ גיא ניר: אני אומר שפה המיקוד והפתרון יבוא מתוך ההבנה שיש אנשים - - -

מיקי לוי: איש משטרה לחש לך?

תנ"צ גיא ניר: כן.

מיקי לוי: מה עשית עם זה?

יואב קיש: סליחה, תמשיך, בבקשה.

יואב קיש: אני ביקשתי לא להתייחס להערות.

תנ"צ גיא ניר: כפי שאמרתי, אני דיווחתי.

תנ"צ גיא ניר: יש עניין של אנשים שכן מעוניינים בתוך הארגון לבוא ולהציע הצעות.

תנ"צ גיא ניר: דרך אגב, מה שעשיתי ברוב השנים היה בתוך הארגון פנימה וזאת פעם ראשונה שמישהו שומע עליי בחוץ.

תנ"צ גיא ניר: חברים שלי, אמיצים, למדו שמי שבא ומדווח על דברים, אנשים כדוגמת אפרים ארליך או ישראל אברבנל, מוצא את עצמו מוקע מהארגון ומטופל כמצורע.

תנ"צ גיא ניר: לכן אנשים חוששים וזה משהו שצריך לבחון אותו בצורה הרבה יותר כוללנית בשביל לתת פתרון לאותה שיטה.

תנ"צ גיא ניר: עד כאן, תודה.

יואב קיש: תודה.

ישראל אייכלר: אדוני היושב-ראש, לכמה אנשים פה יש ישיבת נשיאות בשעה 12:00, אז אם אפשר.

יואב קיש: אני בהחלט מבין את נושא הנשיאות וגם את נושא לוחות הזמנים, וחברי הכנסת רוצים לדבר.

יואב קיש: קודם כל, אני רוצה להודות לחברי הכנסת שבניגוד לדיון רגיל – גם אני הייתי קצת קשוח, אבל חשוב היה לי באמת לתת את הזמן ולשמוע את הגרסה.

יואב קיש: אני בטוח שיש שאלות ואני אעבור על חברי הכנסת לפי הרשימה.

יואב קיש: אני מבקש להתמקד בשאלות לגיא ניר, לא בנאומים לאומה.

יואב קיש: זה בוועדות אחרות.

יואב קיש: שאלות שהייתם רוצים לקבל עליהן תשובות.

יואב קיש: אני מבקש לתת לשלושה-ארבעה לדבר, תרשום לך את השאלות ואז תתייחס לכולם ואז נמשיך.

יואב קיש: אני מתחיל לפי הסדר.

יואב קיש: חבר הכנסת חיליק בר, בבקשה, דקה-שתיים של שאלות מרכזיות.

יואב קיש: אתה תרשום ואני אגיד לך להתייחס בהמשך.

יואב קיש: בבקשה.

יחיאל חיליק בר: אני הייתי בוועדה שאתה כינסת, אדוני, ב-6 בספטמבר.

יחיאל חיליק בר: תיארתי את השתלשלות העניינים כפי שהובאה לידינו, את עינוי הדין שנעשה לגל הירש, את הפגיעה בו, בשמו ובפרנסתו.

יחיאל חיליק בר: אבל מעבר לזה ישבו מולנו גדי סיסו, ראש אח"מ ושי ניצן.

יחיאל חיליק בר: ואחרי שתיארתי את כל השתלשלות העניינים המבזה בסיפור של גל הירש, שאלתי אותם, אדוני, דבר אחד, ואני מצטט מזיכרוני, זה רשום בפרוטוקול: האם אתם יכולים להסתכל לנו בעיניים ולהגיד לנו מעבר לכל צל של ספק שלא היה שום דבר בהתנהלות סביב החקירה של גל הירש, שמביא אותנו לחשוב שזה סיכול ממוקד?

יחיאל חיליק בר: העיתוי שבו הדברים יצאו, האופן שבו הם יצאו, הדברים שיצאו, התוכן שלהם, איך ומתי.

יחיאל חיליק בר: האם אתם כקצין בכיר ושי ניצן כפרקליט יכולים להסתכל לנו בעיניים ולהגיד לוועדה הזאת פה, בכנסת ישראל, שלא היה שום דבר שיכול להיחשד כסיכול.

יחיאל חיליק בר: אני מצטט את התשובה שלהם: הסתכל עליי גדי סיסו בעיניים ואמר: אני מסתכל לכם בעיניים, חד משמעית לא.

יחיאל חיליק בר: כך אמר גם שי ניצן.

יחיאל חיליק בר: האם לאור מה שתיארת פה יכול להגיד לנו ששניהם בעצם שיקרו לנו באותה ועדה, כי הם ידעו שהיו דברים שהיוו סיכול, ועדיין אמרו לנו שלא היה שום דבר שיכול להיחשב כסיכול ממוקד של מינוי מפכ"ל?

יואב קיש: יש עוד מצב אחד, שהם לא ידעו.

מיקי לוי: חבל שפרקליט המדינה שיקר לנו.

יואב קיש: אולי לא ידעו.

בצלאל סמוטריץ': אמר לא אמת.

יוליה מלינובסקי: השוטרים לא משקרים, הם פשוט לא אומרים אמת.

יחיאל חיליק בר: אני לא אמרתי ששי ניצן שיקר והיום זה פופולרי לא לדעת.

יחיאל חיליק בר: הוא יכול להגיד שהוא לא ידע.

יואב קיש: יש פה שתי גרסאות שונות, זה נכון.

יואב קיש: לכך אני מסכים.

יואב קיש: תכף תתייחס.

יואב קיש: בבקשה, חבר הכנסת אמיר אוחנה.

אמיר אוחנה: תודה, אדוני.

אמיר אוחנה: אני לא בטוח שכל מי שיושב פה באולם וכל מי שצופה בנו מהבית מבינים עד כמה חמור, תת-ניצב ניר, מה שאתה תיארת לנו פה.

אמיר אוחנה: אתה תיארת התנהלות מאפיוזית של גורמים בתוך משטרת ישראל.

אמיר אוחנה: כל מי ששלטון החוק יקר לו, כל מי שמשטרת ישראל יקרה לו חייב לעמוד על כך שתהיה ועדת חקירה פרלמנטרית, אדוני, כמו שוועדת הפנים הצביעה.

אמיר אוחנה: אני חושב שהשלב הבא הוא שזה יצטרך להגיע למליאה ומי שרוצה להצביע נגד, כנראה שיש לו מה להסתיר או שהוא חושב שלמשטרה יש מה להסתיר.

יוליה מלינובסקי: עשית את זה מצוין בפרשת תאיר ראדה.

יוליה מלינובסקי: הצבעת נגד.

יוליה מלינובסקי: צביעות.

יואב קיש: סליחה, אני לא אתן לך זכות דיבור.

יואב קיש: אל תפריעי.

אמיר אוחנה: צריך להעלות את ההצעה למליאה ולהצביע בעדה, ושהכנסת תבדוק מה קורה במשטרת ישראל.

אמיר אוחנה: השאלה שלי אליך, תת-ניצב ניר – אנחנו שמענו מפרקליט המדינה ומגורמים אחרים שהחקירה בעניינו של גל הירש בישורת האחרונה וזה מסתיים והנה זה נגמר.

אמיר אוחנה: אני לא יודע למה חיכו כל כך הרבה זמן, אולי חיכו שימנו מפכ"ל, אבל עכשיו עדיין מחכים.

אמיר אוחנה: אולי מחכים לראות שהוא לא, חס וחלילה, ישתלב איכשהו במערכת הבחירות הקרבה אלינו.

אמיר אוחנה: אני שומע שגורמים במשטרה פתאום מעלים הצעות או דרישות או פעולות חקירה שהיה אפשר לבצע לפני שלוש שנים וחצי.

אמיר אוחנה: עושים את זה עכשיו.

אמיר אוחנה: האם בהתאם למה שסיפרת לנו כרגע יכול להיות שהמטרה של אותם גורמים היא לא לסיים את החקירה אלא לעכב את סיום החקירה ולמרוח את זה כמה שרק אפשר כדי להרחיק אותו מהחיים הציבוריים?

יואב קיש: תודה.

יואב קיש: חברת הכנסת לאה פדידה, בבקשה.

יואב קיש: אחריה חברת הכנסת רויטל סויד.

לאה פדידה: כבוד היושב-ראש, אנחנו נמצאים כאן כי קיבלת רגליים קרות ואתה מפחד להעלות את הסיפור להצבעה.

יואב קיש: אני לא רוצה להעלות וליפול.

לאה פדידה: אתה מפחד להעלות להצבעה והשתמשת בנו, באופוזיציה, כעלה תאנה.

יואב קיש: אין לי רוב.

יואב קיש: סליחה, אומר לי יושב-ראש הסיעה שלך - - -

לאה פדידה: אני באופוזיציה ואני מצביעה איתך.

יואב קיש: לאה, תודה רבה.

לאה פדידה: מתי האופוזיציה מפילה משהו?

בצלאל סמוטריץ': ואם זה ייפול, אז זה ייפול.

יואב קיש: אני אתייחס לוועדת החקירה.

יואב קיש: תודה.

יוליה מלינובסקי: סמוטריץ, אתה הצבעת נגד בפרשת תאיר ראדה.

יואב קיש: יוליה, סליחה.

יואב קיש: יוליה, אני קורא אותך לסדר פעם שנייה.

יואב קיש: מספיק.

יואב קיש: בבקשה, לאה.

לאה פדידה: יש פה ניסיון להסיט את זה למופע ועם כל הכבוד לתוכן דבריך, אתה זורק פה סיסמאות ומשתמש בנו כפלטפורמה לשימוע שלך.

לאה פדידה: הרבה דברים לא היו ענייניים, לא היו עובדות, לא נצמדו לשאלות.

לאה פדידה: הן ההיסטוריה והן זריקת סיסמאות – השוטרים האלה.

לאה פדידה: מחד זה מעיד על כך שחובה ועדת חקירה.

לאה פדידה: מצד שני, אנחנו לא הפלטפורמה שלך לוועדת שימוע.

לאה פדידה: יש לך מספיק את השר ארדן שמשגיח עליך ולא נותן לפטר אותך ואל תכפיש את כל העולם.

לאה פדידה: למה לא עשית בדיקת פוליגרף ועוד דברים אחרים שאתה צריך לענות עליהם?

לאה פדידה: לכן אני אומרת שבמקום שיש ספק, אין ספק.

לאה פדידה: ועדת חקירה מתבקשת וככה נדע מה נכון ומה לא נכון.

לאה פדידה: ואל תשתמשו באופוזיציה כעלה תאנה כשאתם רוצים.

יואב קיש: תודה.

יואב קיש: אני אתייחס לוועדת החקירה גם בהמשך.

יואב קיש: רויטל, בבקשה, ואחרי זה תן התייחסות קצרה לכל השואלים.

ישראל אייכלר: אני יכול ללכת כבר לנשיאות?

יואב קיש: לצערי לא נספיק עכשיו ואני מניח שהדיון יימשך לפחות עוד חצי שעה, כך שתוכלו לחזור.

רויטל סויד: כל הכבוד לך, חבר הכנסת קיש.

יואב קיש: תודה רבה לך, בבקשה, לעניין.

רויטל סויד: משרתו של אדוניו, ראש הממשלה.

רויטל סויד: אם לא היו חקירות נגד ראש הממשלה, לא היינו נמצאים באחד הדיונים הכי מעוותים שראתה כנסת ישראל.

רויטל סויד: אתה סתמת לנו את הפה באמצעות זה שקראת לנו קריאה לסדר ראשונה ושנייה כדי שאנחנו לא נוכל להפריע.

יואב קיש: נכון.

רויטל סויד: גל הירש הוא קורבן וזה לא קשור למופע האימים שאתה עשית.

יואב קיש: היה סיכול פוליטי לגל הירש או לא? תעני, תעני את האמת.

רויטל סויד: מה שאתה עשית פה זה להביא את תת-ניצב גיא ניר, שכל מה שהוא מספר לנו פה קרה כשהוא היה במשטרה וכשזה היה בזמנו וכשזה היה תחת פיקודו, כשהוא היה רח"ט מודיעין.

יואב קיש: נכון, צודקת.

יואב קיש: אני לא יודע למה הדרמה.

רויטל סויד: ועם כל הכבוד, הוא יודע מצוין את הדברים כי זה היה תחת פיקודו.

רויטל סויד: עם כל הכבוד.

רויטל סויד: היו צריכים להיות פה נציגי משטרה, היו צריכים להיות פה נציגי פרקליטות, היינו צריכים לשמוע את התשובות של כולם.

רויטל סויד: אתה נותן פה פלטפורמה חד-צדדית, מעוותת בלי שאנחנו שומעים באמת מה קרה עם גל הירש.

רויטל סויד: איזה הצגה עשית, כל הכבוד, אבל בוא נקרא לילד בשמו – אתה משרת עכשיו את נתניהו, ראש ממשלה תחת חקירות.

יואב קיש: את תצביעי בעד ועדת חקירה פרלמנטרית?

רויטל סויד: שעושה מלחמה נגד המשטרה ואתה נותן לו יד.

רויטל סויד: וזאת בושה וחרפה מה שאתה עושה.

יואב קיש: תודה, תודה רבה.

יואב קיש: הבנתי, תודה רבה.

רויטל סויד: במקום לנהל דיונים ענייניים על מינויים, על גל הירש ומה באמת קרה שם - - - תשאל את גיא ניר, למה הוא לא הסכים לפוליגרף?

רויטל סויד: למה הוא לא מסר את המידע ליועץ המשפטי ולמה הוא מספר לנו רק דברים שקרו תחת המשמרת שלו?

יואב קיש: תודה רבה לחברת הכנסת רויטל סויד ואני חייב להגיד לך שכפי שפתחתי בדבריי, כאשר רוצים להשתיק אותי ואת ועדת הפנים, מי שאמור לבחון את הדברים האלה זה הצביעות הכי גדולה שיש.

רויטל סויד: אתה משתמש בפלטפורמה הפרלמנטרית שלך בניגוד לדין.

יואב קיש: השבתי לך.

יואב קיש: את נקראת לסדר פעם שלישית, נא להוציא אותה החוצה.

יואב קיש: אני לא אקשיב לה יותר.

יואב קיש: תוציאו אותה החוצה.

יואב קיש: אני הקשבתי לה ואני רגיל לזה שהם צועקים ומפריעים לי כשאני מדבר, אז עכשיו היא תקשיב.

יואב קיש: את רוצה להישאר?

רויטל סויד: שיענה לנו הקצין הבכיר הזה איך הוא במדים ואיך הוא מקליט דברים?

רויטל סויד: איך הוא מקליט.

יואב קיש: אני מכיר את הסגנון.

יואב קיש: באת לצעוק, בסדר.

יואב קיש: קיבלת את זכות הדיבור, צעקת, תודה רבה.

יואב קיש: ואני אענה לך גם למרות שאת לא תהיי פה.

יואב קיש: אני אענה לטענות שלך.

לאה פדידה: כבוד היושב-ראש, אם עניינך הוא גל הירש - - -

יואב קיש: גם עניינית אני אענה לך.

יואב קיש: כפי שאת יודעת, חברת הכנסת סויד, המשטרה והפרקליטות היו פה בדיונים בעניין, מסרו את גרסתם ושמענו אותן היטב.

יואב קיש: היו שאלות ושמעת את חבר הכנסת חיליק בר מסיעתך, את השאלה שהוא שאל.

יואב קיש: לכן, להגיד שאני מציג תמונה חד-צדדית זה שקר מוחלט.

רויטל סויד: שישמעו אותו - - -

יואב קיש: תוציאו אותה, בבקשה.

יואב קיש: היא צריכה לצאת.

רויטל סויד: אתה מדבר אליי.

יואב קיש: היא לא מסוגלת לשמוע את האמת.

יואב קיש: את לא מסוגלת לשמוע את האמת.

יואב קיש: תצאי החוצה, תראי את זה בפרוטוקול.

יואב קיש: תוציאו אותה, בבקשה.

יואב קיש: זאת האמת.

יוליה מלינובסקי: רויטל, בשביל מה כל ההצגה הזאת?

יואב קיש: זאת הצגה.

יואב קיש: עונים לה, היא שומעת את האמת וממשיכה - - -

יעל כהן-פארן: כל הישיבה הזאת הצגה.

יוליה מלינובסקי: את כעורכת דין שהתמחתה בפלילים יודעת בדיוק מה קורה במשטרה.

יוליה מלינובסקי: זה לא חדש לך.

יעל כהן-פארן: יש פה ניסיון לקחת את הכנסת ולעשות בה מה שאתם רוצים.

יואב קיש: זה "שבתרבות" – צעקות של מי שלא מתאים לו מה שאני אומר.

יואב קיש: גם בכנסת מי שלא מתאים לו מה שאני אומר, צועק - - -

יעל כהן-פארן: מי שאומר לך את האמת בפנים, אתה מנצל את הכוח שלך לרעה.

יואב קיש: את היית כבר בחוץ, נכון?

יואב קיש: זאת לא שיטה.

יעל כהן-פארן: אני הייתי בחוץ ואם אתה רוצה, אני אצא שוב.

יואב קיש: אני לא אתן לך את השיטה הזאת.

יואב קיש: אל תפריעי.

יעל כהן-פארן: אתה מנצל את הכוח שלך לרעה.

יעל כהן-פארן: נקודה.

יואב קיש: אל תפריעי, אל תפריעי.

יעל כהן-פארן: זה להלך אימים על משטרת ישראל.

רויטל סויד: בושה וחרפה שאתה מקבל פלטפורמה.

רויטל סויד: (חברת הכנסת רויטל סויד יוצאת מהאולם)

יואב קיש: שמענו.

יואב קיש: זה בדיוק כמו אותם אלה שהפריעו ב"שבתרבות".

יואב קיש: אותה התנהגות ראיתי ב"שבתרבות".

יואב קיש: צועקים בשביל לא לשמוע את האמת.

יואב קיש: אז את תשמעי את האמת גם כשלא תהיי בחדר.

יואב קיש: האמת היא פשוטה.

יואב קיש: הייתה פה המשטרה, הייתה הפרקליטות.

יואב קיש: שמענו את הגרסה שלהם.

יואב קיש: כולנו שמענו.

יואב קיש: היחידי שאף אחד לא שמע אותו, למרות שניסה והלך לכולם ואף אחד לא נתן לציבור את ההזדמנות לשמוע אותו זה תת-ניצב גיא ניר.

יואב קיש: היחידי שעשה את זה, זה אני.

יואב קיש: מה שהעלתה פה רויטל סויד הוא הדוגמה לצביעות הכי גרועה שיש.

יואב קיש: ברור לכם שזה לא יהיה הדיון האחרון בעניין.

יואב קיש: אמרתי בצורה ברורה שאין לי בעיה שיישבו.

יואב קיש: היחידי שידבר חוץ מחברי הכנסת זה תת-ניצב גיא ניר.

יואב קיש: המשטרה הוזמנה וכשנשאלתי אם הם ידברו, אמרתי שהם לא ידברו.

יואב קיש: אז הם לא באו.

יואב קיש: מה זה משנה?

יואב קיש: זה משודר וכל העולם רואה.

יואב קיש: זאת החשיבות הגדולה של הדבר הזה.

יואב קיש: חבר הכנסת בצלאל סמוטריץ, בבקשה.

יואב קיש: יואב בן צור ויתר ואחרי זה חבר הכנסת אייכלר.

בצלאל סמוטריץ': תת-ניצב גיא ניר, אני מאמין לך, לא בגלל הדברים שאמרת עכשיו, כי לא יכולת לומר הרבה, אלא בגלל הרבה דברים ששמענו וראינו ולמדנו בעבר.

בצלאל סמוטריץ': שאלתי היחידה אליך היא מי הוא אותו גורם שכל כך מבקש להשתיק אותך ושלח לך את אותה הודעה הבוקר, שהקראת לנו בפתח הדיון?

בצלאל סמוטריץ': מי האיש שביקש למנוע ממך מלדבר היום והילך עליך אימים?

בצלאל סמוטריץ': עד כאן.

תנ"צ גיא ניר: קצין בכיר שהוא שליח.

תנ"צ גיא ניר: קצין בכיר במשטרה.

תנ"צ גיא ניר: אז מי האיש, ושליח של מי?

יואב קיש: קצין בכיר במשטרה.

יואב קיש: הוא לא רוצה לנקוב בשמו.

תנ"צ גיא ניר: אמרתי, אני לא רוצה לדבר לגופו של אדם.

יואב קיש: תודה.

יואב קיש: אייכלר, בבקשה.

יואב קיש: אחרי זה אנחנו עוברים לתשובות של גיא ניר.

ישראל אייכלר: אדוני היושב-ראש, יש לי מעלה שאין פה לאף אחד, אני חושב, שאני באמת לא יודע כלום.

ישראל אייכלר: לא מי הגורמים פה ולא מי הגורמים שם, ואמרתי את זה גם במליאת הכנסת.

ישראל אייכלר: אני רוצה להגיד לך שבימים האחרונים, מאז שהעלית את הנושא של גל הירש, אני מרגיש שכל מה שקראתי על ברית המועצות כשהייתי ילד, על השיטות של ההפחדה והאיומים נגד כל אזרח, פה אני חי בסרט שאני לא מאמין שזה קורה לי.

יוליה מלינובסקי: במשטרת ישראל.

ישראל אייכלר: לא רק.

ישראל אייכלר: גל הירש, כבר כולם מודים שהיה פה סיכול ממוקד.

יואב קיש: לא כולם, לא כולם.

יואב קיש: יש גרסאות שונות.

ישראל אייכלר: אפילו אם לא, היות והוא זוכה בתיק אחד, אני יכול לבקש בשמו ובשם עוד אלפי אנשים שיגבילו את תקופת החקירה על אדם?

ישראל אייכלר: אפשר.

ישראל אייכלר: יש עוד תיק על גל הירש?

ישראל אייכלר: תעמידו אותו לדין.

ישראל אייכלר: שנתיים זה מספיק?

ישראל אייכלר: שלוש שנים זה מספיק?

ישראל אייכלר: צריך להיות איזשהו גבול לכל נחקר, תלוי בגובה העבירה, תלוי בחומרת העבירה, תלוי במורכבות העבירה.

ישראל אייכלר: צריכים להיות בחוק תאריכים שאסור להאריך בחקירה יותר משנתיים-שלוש-ארבע.

ישראל אייכלר: חייב להיות.

יואב קיש: תודה רבה לחבר הכנסת אייכלר.

יואב קיש: בבקשה, גיא ניר.

תנ"צ גיא ניר: יש לי בקשה אחת פשוטה מאוד מהפורום המכובד הזה, אני מבקש שהכול ייצא להיבדק באור השמש.

תנ"צ גיא ניר: הכול.

לאה פדידה: פוליגרף זה לא אור השמש?

תנ"צ גיא ניר: אני אענה.

תנ"צ גיא ניר: אם הכול בסדר וכל ההתנהלות הייתה לעילא ולעילא, למה אנחנו צריכים לחשוש מבדיקה?

תנ"צ גיא ניר: אני מעמיד את עצמי ראשון לבדיקה הזאת.

תנ"צ גיא ניר: אני אומר פה עכשיו שאני מוותר על החסינות.

יוליה מלינובסקי: אין לך חסינות.

יואב קיש: על דרישתו לחסינות.

תנ"צ גיא ניר: מוותר על דרישתי לחסינות.

תנ"צ גיא ניר: ביקשתי מהיועץ המשפטי חסינות כי ידעתי איך השיטה עובדת ויגידו: פה הוא עשה עבירה, משמעת שם.

תנ"צ גיא ניר: אני לא עבריין.

תנ"צ גיא ניר: אני מוותר גם על זה ובלבד שוועדת חקירה ממלכתית או פרלמנטרית – אני לא מצוי בעניין הזה – תבדוק את הכול.

תנ"צ גיא ניר: אני מעמיד את עצמי ראשון בפני הוועדה ואם אני חטאתי, שימו אותי על המנגל.

תנ"צ גיא ניר: אני אתן את הדין על זה.

תנ"צ גיא ניר: אם אני עשיתי משהו לא תקין.

תנ"צ גיא ניר: אבל אני אומר, בואו נבדוק.

תנ"צ גיא ניר: אני לא חושש מבדיקה.

תנ"צ גיא ניר: אני לא חושש משום בדיקה.

תנ"צ גיא ניר: שום בדיקה.

תנ"צ גיא ניר: תכף אני אתייחס גם לפוליגרף.

תנ"צ גיא ניר: אני לא רוצה להתייחס למה שנאמר לגבי סיסו וכולי.

תנ"צ גיא ניר: 2020 בפתח ו-2030 מעבר לפינה.

תנ"צ גיא ניר: הציבור היום ניזון המון מהרשתות.

תנ"צ גיא ניר: יש המון מידע שעובר שלא דרך התקשורת הקונבנציונלית וב-2030 נראה את זה הרבה יותר.

תנ"צ גיא ניר: אמרתי את זה בתוך הארגון ואני אומר שוב – אנחנו צריכים לפעול הרבה יותר בשקיפות ובפתיחות.

תנ"צ גיא ניר: לא לפחד.

תנ"צ גיא ניר: ככל שאנחנו נאיר יותר פעולות, נגביר את האמון.

תנ"צ גיא ניר: ללא אמון ציבור, אין למשטרה זכות קיום ואנחנו רוצים את זה כמו אוויר לנשימה.

תנ"צ גיא ניר: מצד שני, אנחנו מאפשרים לקומץ אנשים שהם לא שומרי סף – תסלחו לי, הם מזמן כבר לא שומרי סף, אלה שאני מדבר עליהם.

תנ"צ גיא ניר: הם לקחו בעצמם את החוק לידיים.

תנ"צ גיא ניר: זה קומץ, פרומילים בודדים – לעשות לנו נזק אדיר.

תנ"צ גיא ניר: כשאני נפגשתי לראשונה עם המפכ"ל הנוכחי מסרתי לידיו שתי חוברות.

תנ"צ גיא ניר: אחת עסקה בעולם המודיעין, כפי שראיתי אותו אז כראש חטיבת המודיעין.

תנ"צ גיא ניר: המפגש הזה התקיים ב-18 באוקטובר 2015.

תנ"צ גיא ניר: ביד השנייה נתתי לו חוברת שנקראת: "התרבות הארגונית הפסולה במשטרת ישראל".

תנ"צ גיא ניר: כבר אז.

ענת ברקו: עסקת בזה גם לפני כן, בקטע של התרבות הארגונית?

תנ"צ גיא ניר: כן, בוודאי.

יואב קיש: ענת, אני מבקש לא להפריע.

יואב קיש: הרי כל אחד רוצה לשאול ואני מוציא את האנשים שמפריעים.

יואב קיש: את בקריאה ראשונה, אז מספיק.

יואב קיש: בבקשה.

תנ"צ גיא ניר: עסקתי בזה ואף פעם לא חששתי לקיים תחקירים.

תנ"צ גיא ניר: הייתי בלש במשטרת ישראל וראש מחלק סמים ותמיד בתחקירים הדבר היחיד הוא קודם כל מה אני עשיתי לא נכון ואיפה טעיתי.

תנ"צ גיא ניר: אי אפשר לחשוש כל היום מלהגיד טעיתי.

תנ"צ גיא ניר: לא שמעתי אף פעם מישהו אומר: טעיתי, בנוגע לתקלות שקרו.

תנ"צ גיא ניר: קחו פסקי דין של בתי משפט, איזה הערות על מחדלים.

תנ"צ גיא ניר: אני אומר שאפשר לעשות פה תהליך משמעותי עם לקיחת אחריות.

יואב קיש: מה היה בפסקי הדין?

תנ"צ גיא ניר: פסקי דין שמדברים על מחדלים.

יואב קיש: של המשטרה?

יוליה מלינובסקי: אתה היית שם שלושים שנה, אתה חלק מארגון.

יוליה מלינובסקי: אי אפשר ככה.

יואב קיש: סליחה, סליחה, זה מפריע עכשיו.

יואב קיש: את תאבדי את זכות הדיבור שלך.

יואב קיש: אני לא אתן לך.

יואב קיש: את רוצה לדבר?

יואב קיש: את ברשימה הבאה.

יואב קיש: את לא תדברי אם את תפריעי.

יואב קיש: בבקשה.

תנ"צ גיא ניר: לגבי השאלה האם מורחים את החקירה.

תנ"צ גיא ניר: אמרתי שאני לא יודע דבר וחצי דבר על החקירה.

תנ"צ גיא ניר: אני לא יכול להתייחס לחקירה של גל הירש.

תנ"צ גיא ניר: אני יכול רק לדעת את מה שאני ידעתי ואני אומר לכם שאם אני אשב מול ועדת חקירה, הוועדה תשמע ממני עוד כמה פרטים מאוד מאוד מפתיעים, לא רק לגבי גל הירש אלא לגבי דברים שלא היו קיימים כלל בשנת 2015 ונולדו לפתע דרך אותו עולם מודיעין, וגם למה.

תנ"צ גיא ניר: ברשותכם, אני לא אגיד את זה פה.

יואב קיש: נעבור לשואלים הבאים.

יחיאל חיליק בר: הוא לא ענה לשאלה שלי.

לאה פדידה: גם לא לשאלה שלי, למה הוא לא הסכים לעשות פוליגרף.

יואב קיש: לא, הוא אמר שהוא יהיה הראשון.

יואב קיש: אם תהיה בדיקה מסודרת, הוא יהיה הראשון.

לאה פדידה: אבל ביקשו ממנו פוליגרף.

לאה פדידה: הוא עונה על מה שהוא רוצה, הוא מדבר על מה שהוא רוצה.

יואב קיש: הנה, מיקדנו אותו.

תנ"צ גיא ניר: אני עברתי כמה וכמה תחקירים במשטרת ישראל, כולל בדיקת פוליגרף של שירות הביטחון הכללי, ואני מוכן לעבור בדיקת פוליגרף של השב"כ, של משרד המשפטים.

לאה פדידה: גם הם שקרנים שסירבת?

תנ"צ גיא ניר: אני לא מוכן לעבור את אותו מבדק, שבעצם הפך להיות לכלי נשק משונן בידיים של מי שמחזיק בו, ומדליף מתוכו.

תנ"צ גיא ניר: מה לעשות, אנשים הדליפו וזה רק מחזק את טענתם.

יואב קיש: הפוליגרף התעסוקתי שהודלף.

יואב קיש: היו הדלפות מכוונות מפוליגרף של ניצב.

יואב קיש: זאת עבירה פלילית.

יואב קיש: אני פניתי ליועץ המשפטי לממשלה ואני ממתין להחלטתו שיפתח בחקירה פלילית בנושא.

יואב קיש: תודה.

ענת ברקו: זאת אומרת שלפוליגרף של השב"כ אתה כן מוכן.

תנ"צ גיא ניר: ודאי.

יחיאל חיליק בר: שאלתי האם גדי סיסו משקר כשהוא אמר לנו פה שמעבר לכל ספק אין שום חשד לסיכול ושום פעולה לסיכול?

יואב קיש: הוא יודע להגיד מה הוא חושב.

תנ"צ גיא ניר: אני לא שופט.

תנ"צ גיא ניר: אני יכול להגיד לך איך אני ראיתי את הדברים.

תנ"צ גיא ניר: תהיה ועדה שתבחן ותראה.

יואב קיש: יש להם גרסאות שונות.

יואב קיש: זה ברור.

יואב קיש: אני עובר לבאים בתור: מיכל רוזין, יעל גרמן, מיקי לוי ויוליה.

יואב קיש: בבקשה, מיכל רוזין.

מיכל רוזין: תודה רבה.

מיכל רוזין: זרקת פה לחדר, חבר הכנסת קיש, את המילה צביעות.

מיכל רוזין: אני רוצה להתחיל בצביעות כי אתה יודע היטב שלפני שנתיים וחצי, אחרי חשיפת מסמך יצחקי, אני העליתי להצבעה ועדת חקירה פרלמנטרית בדיוק על הדברים האלה.

מיכל רוזין: זה היה לא רק אחרי מסמך יצחקי אלא גם אחרי אמירה אומללה של המפכ"ל על כוחה של יחא"ה להפיל ממשלות.

מיכל רוזין: אני דרשתי, קראתי לימין ולשמאל, לקואליציה ולאופוזיציה.

מיכל רוזין: אני מזכירה לכם שיושב-ראש הכנסת קרא למפכ"ל לדון איתו בדיוק על המסמך ואיך יכול להיות שמחזיקים מסמך על נבחרי ציבור.

מיכל רוזין: קראתי ואתם התנגדתם נחרצות.

מיכל רוזין: אז הצביעות היא של הקואליציה והעובדה שעכשיו מעלים את זה ביתר שאת על גל הירש, ובכלל, מתקפה כוללת על המשטרה, גורמת לתחושה שהעניבה כנראה באמת נכרכת על צווארו של ראש הממשלה.

מיכל רוזין: בדרך כלל אני לא הולכת מייד למקום הזה, אבל אחרת אין לי דרך להסביר שכאשר התפוצצה הפרשה גם של ריטמן וגם מסמך יצחקי, משום מה כוחות מאוד חזקים רצו להשתיק את הסיפור הזה בכל דרך אפשרית.

מיכל רוזין: קיימנו פה דיון מאוד מעמיק ולצערי הרב לא קיבלנו תשובות ולא דרשתם לקבל תשובות.

יואב קיש: אני רק מזכיר שאני לא הייתי אז יושב-ראש הוועדה.

יואב קיש: גם לא הייתי חבר ועדה.

מיכל רוזין: נכון.

מיכל רוזין: דיברתי על צביעות.

יואב קיש: אני לא הייתי אז בלופ הזה.

יואב קיש: בבקשה, תמשיכי.

מיכל רוזין: בניגוד, אולי, לחלק מחברי הכנסת שיושבים פה, אני לא יודעת אם היה סיכול ממוקד לגל הירש.

מיכל רוזין: זה לא משהו שניתן להגיד אותו בוודאות.

מיכל רוזין: זה פופוליסטי להגיד את זה בצורה ודאית ואם טוענים שיש סיכול ממוקד לגל הירש, הקו מאוד דק להגיע גם לסיכול ממוקד של עוד כמה נבחרי ציבור ועד ראש הממשלה.

מיכל רוזין: ואני חושבת שצריך מאוד להיזהר כי בסופו של דבר אמון הציבור במשטרה זה הדבר החשוב ביותר.

יוליה מלינובסקי: שלא קיים.

יואב קיש: אף פעם אסור להגיד על שום דבר - - -

יואב קיש: תנו לה לדבר.

יואב קיש: חבר הכנסת חיליק בר, אל תפריע.

מיכל רוזין: אני זאת שהעליתי את עניין ועדת החקירה.

מיכל רוזין: לא זכור לי ואני לא בטוחה אם הצבעתם בעד או נגד, אבל אני זאת שהעליתי ואני זאת שנלחמתי נגד המינוי של ריטמן.

מיכל רוזין: הייתי יחידה פה.

מיכל רוזין: ישב פה היועץ לשר ואני נלחמתי בנושא הזה שבוע אחרי שבוע פה בכנסת נגד המפכ"ל, כשכולם אז רק העריצו, ליטפו ורק פחדו על מקומו.

מיכל רוזין: הנושא של הטרדות מיניות מאוד מטריד ואני רוצה לשאול אותך, גיא ניר, למיטב ידיעתי אתה זה שהוצאת את מסמך יצחקי.

מיכל רוזין: למיטב ידיעתי, אתה זה שדיווחת על ריטמן ועל ההטרדה המינית כלפי הקצינה צ'.

מיכל רוזין: אני רוצה לשאול אותך מדוע עשית את כל זה רק אחרי שהתחילה בדיקה נגדך או מולך, איך שאתה רוצה להגדיר את זה?

מיכל רוזין: אם הדברים האלה נראו ונראים לך גם היום כל כך מזעזעים, שיש מסמך נגד נבחרי ציבור, שהמשטרה מחזיקה מידע עד לרגע שבו היא יכולה לסכל מינוי כזה או אחר, מדוע החזקת את המידע הזה אצלך?

מיכל רוזין: אני נגד הטרדות מיניות אבל אני גם נגד עשיית סיבוב על גבן של מוטרדות מינית כדי להשיג הישגים פוליטיים, אינטרסנטיים ומקצועיים.

יואב קיש: תודה רבה, מיכל רוזין.

יואב קיש: חברת הכנסת יעל גרמן, בבקשה.

יעל גרמן: כפי שאני רואה את זה באמת, אם באמת זאת הייתה יוזמתו של מני יצחקי לבקש את המידע על גל הירש, אז אנחנו יכולים להתחיל לדון ולחשוב אם באמת היה פה סיכול ממוקד.

יעל גרמן: אבל אם זאת לא הייתה יוזמה שלו אלא פנה אליו היועץ המשפטי לממשלה דאז, יהודה ויינשטיין, כפי שהעיד לא פה אלא בוועדה אחרת פרקליט המדינה שי ניצן, אז כל התיאוריה של סיכול ממוקד נופלת כי אין לה בסיס.

יעל גרמן: אני רוצה לדעת האם אתה שאלת, האם אתה יודע ומה אתה אומר על כך ששי ניצן אומר שזה היה היועץ המשפטי שפנה למני יצחקי וזה היה מיוזמתו לבקש את המידע על גל הירש?

יואב קיש: תודה.

יואב קיש: חבר הכנסת מיקי לוי, בבקשה.

מיקי לוי: תודה רבה, אדוני היושב-ראש, גיא, למיטב ידיעתי, ויש לי ידיעות, מי שהעביר את החומר למנדלבליט זה ממלא מקום המפכ"ל, בנצי סאו.

מיקי לוי: חד-משמעית.

מיקי לוי: חד-משמעית אני אומר לכם את זה.

מיקי לוי: יכול להיות שלא הייתי צריך להגיד את זה.

מיקי לוי: ישב פה פרקליט המדינה, שי ניצן, הסתכל לנו בעיניים ואמר בצורה שאינה משתמעת לשתי פנים.

יוליה מלינובסקי: אפשר להסתכל בעיניים ולשקר, אתה יודע.

יואב קיש: יוליה, את הבאה בתור.

יואב קיש: את רוצה שנמנע ממך לדבר?

יואב קיש: את הבאה בתור?

מיקי לוי: את רוצה להגיד את זה בקול רם, יוליה?

יוליה מלינובסקי: אני אמרתי את זה בקול רם.

מיקי לוי: שאני אשמע, לא שמעתי.

יואב קיש: מיקי, זה הזמן שלך.

יואב קיש: אחרי זה היא תדבר.

יואב קיש: בבקשה.

מיקי לוי: ישב פה פרקליט המדינה שי ניצן שאמר בצורה שאינה משתמעת לשתי פנים: לא היה סיכול ממוקד.

מיקי לוי: אנחנו מצאנו לנכון לחקור את כל מה שעלה בידיעות המודיעיניות שמני התבקש להביא ישירות על ידי היועץ המשפטי לממשלה יום לפני כן.

מיקי לוי: כשמני יצחקי הגיע לפרקליטות המדינה ביום שלאחר מכן, אמר: לא נוח לי להיות כאן.

מיקי לוי: יכול להיות שגל הירש יהיה מפכ"ל המשטרה, אני מבקש לשחרר אותי.

מיקי לוי: יש לי בעיה עם כל מה שאמרת כאן, גיא, ואנחנו מכירים זמן רב.

מיקי לוי: תיארת כאן מסכת אירועים חמורה, ידיעות מודיעיניות כבדות משקל.

מיקי לוי: מה עשית?

מיקי לוי: מה עשית?

מיקי לוי: היית ראש מחלקת מודיעין.

מיקי לוי: האם העברת את המידע לגבי ניצב יורם הלוי ליועץ המשפטי לממשלה?

מיקי לוי: אמרת שעשו סיכול ממוקד או שהעבירו על יורם הלוי כל מיני דברים.

מיקי לוי: האם העברת את זה ליועץ המשפטי לממשלה?

מיקי לוי: זה מצטרף לסיכולים ממוקדים שלטענתך היו קודם לכן.

מיקי לוי: האם העברת ליועץ המשפטי לממשלה חומרים שלגל הירש עשו, לטענתך, סיכול ממוקד?

מיקי לוי: אני מזכיר לך, אתה היית שם.

יואב קיש: נא לסיים.

מיקי לוי: רגע, לא סיימתי, אדוני.

מיקי לוי: גיא, אתה אומר דבר שהוא כוללני ומאוד מאוד בעייתי מבחינתי, אפילו כאיש משטרה לשעבר.

מיקי לוי: אתה סבור כי חומרים מחוזקים במשטרה בצורה לא ראויה.

מיקי לוי: מה עשית?

מיקי לוי: הלכת ליועץ המשפטי לממשלה?

מיקי לוי: ביקשת להשמיד אותם?

מיקי לוי: ביקשת לתייק אותם בתיקיות שלא צריך לפתוח אותן?

מיקי לוי: מה אגירת המידע?

מיקי לוי: יש הרבה מאוד ידיעות מודיעיניות שנזרקות לפח האשפה של המחשב כי אין מה לעשות איתן.

מיקי לוי: ואני אומר לכם שעל המינוי של גל הירש שמע היועץ המשפטי בטלוויזיה ואם היו עושים את הבדיקות אז, כל הפאודה הזאת הייתה נמנעת.

מיקי לוי: אני היחידי בוועדה הקודמת שהצביע נגד ועדת חקירה פרלמנטרית כי אני מאמין ליועץ המשפטי לממשלה ולפרקליט המדינה.

מיקי לוי: אני מאמין להם.

מיקי לוי: אוי ואבוי - - -

יואב קיש: אבל אפשר לבדוק.

יחיאל חיליק בר: אולי הם לא יודעים הכול.

קריאות: - -

מיקי לוי: לא הפרעתי לך, אתה תיתן לי לסיים.

יחיאל חיליק בר: בלי מוסר כפול.

יואב קיש: סליחה, זכות הדיבור של מיקי לוי.

יואב קיש: חיליק, אתה נקרא לסדר פעם ראשונה.

יואב קיש: מזרחי, אתה נקרא לסדר פעם ראשונה.

יואב קיש: חיליק, אתה בקריאה שנייה.

יואב קיש: מספיק.

יואב קיש: רק מיקי לוי בזכות דיבור.

יעל גרמן: נראה לך שראש הממשלה - - -

יואב קיש: יעל, אני קורא לך לסדר פעם שנייה.

יואב קיש: מספיק.

יואב קיש: אי אפשר לנהל ככה דיון.

יואב קיש: טוב, אני מתחיל להוציא.

יואב קיש: מיקי, בבקשה, נא לסיים.

מיקי לוי: אדוני היושב-ראש, זהו דיון הזוי, מיותר, במעמד צד אחד.

מיקי לוי: ההצגה הטובה ביותר בעיר ללא פרקליטות, ללא משטרה.

מיקי לוי: טוב אילו לא היה בא לעולם.

יחיאל חיליק בר: אבל הם היו פה.

יחיאל חיליק בר: הזמינו אותם.

יואב קיש: חיליק, מספיק.

יואב קיש: ראשית, נראה לי שיש נציג משטרה והייתה חברת כנסת מהפרקליטות.

יואב קיש: הכול בסדר.

יואב קיש: עכשיו אנחנו מדברים לעניין.

מיכל רוזין: נו, באמת.

מיכל רוזין: יש ביקורת עניינית של חברי הכנסת.

יואב קיש: ביקורת אפשר לשמוע ואני מאמין ליועץ המשפטי לממשלה, אבל צריך לבדוק את הדברים.

יואב קיש: להגיד: אני מאמין ואני לא בודק, אז תבטל את מח"ש ותבטל את כל מה שקשור פה לביקורת.

יואב קיש: עם כל הכבוד, לעשות פיקוח וביקורת זה התפקיד של הוועדה הזאת.

יחיאל חיליק בר: למה לא אמרת מילה אחת על מה שאמר גיא ניר?

יחיאל חיליק בר: מילה אחת.

יחיאל חיליק בר: עומד פה ראש אגף מודיעין ואומר: אני הבנתי שהיום סוכל מפכ"ל בישראל.

יחיאל חיליק בר: לו אתה לא מאמין - - - עצם הדברים שלו לא מפחיד אותך?

יחיאל חיליק בר: << יור >> היו"ר יואב קיש: << יור >> אני מבין שאתם נהנים.

יחיאל חיליק בר: חיליק, מספיק.

יחיאל חיליק בר: חיליק, מיקי.

יחיאל חיליק בר: תודה רבה.

יחיאל חיליק בר: מיקי, נגמרה לך זכות הדיבור.

יחיאל חיליק בר: מיקי, אתה בקריאה שנייה עכשיו.

יחיאל חיליק בר: מספיק.

יחיאל חיליק בר: חיליק, מספיק.

יחיאל חיליק בר: תודה.

יחיאל חיליק בר: בבקשה, חברת הכנסת יוליה מלינובסקי.

יוליה מלינובסקי: אדוני היושב-ראש, הדבר הכי חשוב והכי קריטי זה אמון הציבור במערכות אכיפת החוק.

יוליה מלינובסקי: ואנחנו פה לא עובדים לא עבור המשטרה ולא עבור שום גורם אחר ולא משרתים אף אחד.

יוליה מלינובסקי: אנחנו נבחרי ציבור.

יוליה מלינובסקי: אל תעשה לי פרצופים.

יוליה מלינובסקי: אתה גם כן נציג ציבור.

יוליה מלינובסקי: אתה פה לא מייצג את המשטרה.

מיכל רוזין: הוא אמר פה שהוא נציג המשטרה אם - - -

יואב קיש: אתם מפריעים לה.

יואב קיש: מיכל, לא הפריעו לך ואת מפריעה לה.

יואב קיש: זה לא בסדר.

יואב קיש: שמרתי עלייך, לא הפריעו לך.

יוליה מלינובסקי: מה שחשוב פה זה להחזיר את אמון הציבור במערכות הללו.

יוליה מלינובסקי: לאור מה ששמענו, שיש תלונות אנונימיות והשופטים כמו בובות חותמים עליהן אחר כך ומוציאים צווים, זה חמור, חברים.

יוליה מלינובסקי: זאת הנקודה הכי חמורה בעיניי, שעל סמך שני מכתבים אנונימיים המשטרה מגיעה לשופטים והשופטים כמו חותמת גומי.

יוליה מלינובסקי: זאת הבעיה.

יוליה מלינובסקי: המשטרה צריכה להציג דברים, הפרקליטות צריכה לפקח ובסוף מערכת בתי המשפט צריכה לבדוק את זה.

יוליה מלינובסקי: אנחנו צריכים להיות בטוחים שאין פה מניפולציות.

יוליה מלינובסקי: זה דבר חמור ועל זה אני מבקשת את התייחסותך כמה זה קורה.

יוליה מלינובסקי: דבר שני, הייתה פה שאלה ואתה לא תברח מהשאלה הזאת.

יוליה מלינובסקי: כמה זמן נמשכת הפרקטיקה הזאת, מה שתיארת עם איסוף החומרים ששמים בבוידם ומוציאים בזמן הנכון?

יוליה מלינובסקי: האם זה משהו שקורה רק בחמש-עשר השנים האחרונות או שזאת תרבות ארגונית כזאת?

יוליה מלינובסקי: ואם אתה היית ער לדברים שמתרחשים, שהם לא חוקיים או לא תקינים, איפה היית קודם?

יוליה מלינובסקי: למה אנחנו שומעים אותך – טוב ששומעים, כנראה היו לזה נסיבות – רק עכשיו?

יוליה מלינובסקי: הגעת לאן שהגעת, לתפקידים בכירים, עשית דרך ארוכה והדברים האלה כנראה לא קרו רק עכשיו.

יוליה מלינובסקי: למה לא התרעת קודם למרות שאני מבינה שזה מאוד קשה כשאתה בתוך ארגון.

יוליה מלינובסקי: רק עכשיו באתי מדיון על חוק התעמרות בעבודה, אז כנראה שזה קשור.

יוליה מלינובסקי: לאור מה שאמרת פה ולאור ועדת החקירה הפרלמנטרית שאתם צועקים שאמורה לקום, אני חוזרת לפרשת רצח תאיר ראדה, שכבר 12 שנה – כן, מיקי.

יוליה מלינובסקי: כן, מיקי.

יוליה מלינובסקי: אתה היית עוד במשטרה, לדעתי.

יחיאל חיליק בר: אם לא שמת לב, מיקי עדיין במשטרה.

יחיאל חיליק בר: אם לא שמת לב, הוא עדיין במשטרה.

מיקי לוי: אני עדיין במשטרה.

יחיאל חיליק בר: אז תגיד את זה, וזהו.

מיקי לוי: אני אומר.

מיקי לוי: << יור >> היו"ר יואב קיש: << יור >> אמרת, הייתה פה משטרה והייתה פה פרקליטות.

מיקי לוי: הכול בסדר.

יחיאל חיליק בר: אף אחד מאיתנו לא נגד המשטרה.

יוליה מלינובסקי: עם כל הכבוד לחומר הסודי שאוספים על הבכירים, על נבחרי ציבור, מזה דווקא אני פחות מוטרדת.

יוליה מלינובסקי: אנחנו בסך הכול 120 בני אדם ואנחנו חזקים.

יוליה מלינובסקי: אני יותר מוטרדת מהתנהלות המשטרה בחקירות רצח, אני יותר מוטרדת מהתנהלות המשטרה בחקירות מול האזרח הפשוט.

יוליה מלינובסקי: שם אין סוללה של עורכי דין, שם אין תקשורת.

יוליה מלינובסקי: שם זה מתנהל, מה שנקרא, בתוך התא עם המדובב ובתוך תא המעצר.

יוליה מלינובסקי: רק עכשיו, אדוני היושב-ראש, לאור העובדות האלה, ראינו שפרקליטות המדינה חזרה בה משני כתבי אישום על רצח בגלל שלא רצו לחשוף נוהל מדובב.

יוליה מלינובסקי: ככה אנחנו נבין איך משטרת ישראל מתנהלת ומה היה שם, מה המדובב הזה עשה.

יוליה מלינובסקי: שאלתי שתי שאלות, אני מצפה לתשובות.

יוליה מלינובסקי: הדבר הכי חמור – אני באמת רוצה לקוות שזה לא כך, אבל לפי מה שתואר פה – משטרת ישראל זה פשוט ארגון פשע מאורגן.

יעל כהן-פארן: יוליה, מה זה?

יעל כהן-פארן: מה זה?

יחיאל חיליק בר: אף אחד לא אומר שזה ארגון פשע.

יוליה מלינובסקי: סליחה, מה שהוא אמר זה שהשוטרים הרגילים זה מלח הארץ, עובדים מאוד קשה.

יוליה מלינובסקי: אבל יש את הקודקודים שמנהלים את העניינים.

יוליה מלינובסקי: גורם כזה אמר, גורם כזה אמר.

יוליה מלינובסקי: ככה מתנהל ארגון פשע, לא פחות ולא יותר.

יואב קיש: תודה, יוליה, תודה.

יואב קיש: אני רוצה לרגע להוריד את הטונים של הדיון.

יוליה מלינובסקי: הוא אמר את זה.

יוליה מלינובסקי: הוא אמר את זה.

יואב קיש: הייתה פה התלהטות.

יעל גרמן: זאת הגזמה פראית.

יואב קיש: חברת הכנסת גרמן, חברת הכנסת מלינובסקי, שתיכן בקריאה שנייה.

יעל כהן-פארן: תחזרי בך.

יוליה מלינובסקי: לא, אני לא חוזרת בי.

יואב קיש: אני רוצה להגיד בצורה הכי ברורה ואני רוצה שלא ישתמע אחרת מהוועדה הזאת.

יואב קיש: אף אחד לא מטיל דופי במשטרה כולה.

יואב קיש: יש עבודה מצוינת של 30,000 שוטרים וכמו בכל מקום – פתחתי בזה את דבריי – ייתכן ויש מספר אנשים שמתנהלים בצורה קלוקלת ואנחנו רוצים לבדוק.

יואב קיש: דרך אגב, מאמינים לכולם, אבל רוצים לבדוק.

יואב קיש: לכן, בעניין של הבדיקה אני לא חושב שאנחנו חוטאים לתפקידנו או עושים דברים שאסורים להיעשות.

יחיאל חיליק בר: יואב, תעביר את ההחלטה הזאת, יש לך רוב.

יחיאל חיליק בר: תעביר את ההחלטה.

יואב קיש: גיא ניר, בבקשה, תשיב לשאלות.

תנ"צ גיא ניר: כששימשתי נציג משטרת ישראל בדרום אמריקה, ממקסיקו ועד ארגנטינה, הייתי נפגש עם המון המון אנשי משטרה, בכירים ושרים.

תנ"צ גיא ניר: ניסו לעקוץ אותי כל פעם ותמיד שאלו: איך זה שאצלכם, במדינת ישראל, מדינה כל כך קטנה, יש כל כך הרבה חקירות?

תנ"צ גיא ניר: נשיא ואישי ציבור, מה קורה אצלכם במדינה?

תנ"צ גיא ניר: אמרתי להם: מה שקורה הוא שיש לנו משטרה מצוינת ויש לנו מנגנונים מצוינים ואנחנו, להבדיל, ובלי להעליב אתכם – אני לא אנקוב בשמות המדינות – אנחנו חוקרים.

תנ"צ גיא ניר: יש מנדט, יש כלים ואנחנו חוקרים מה שצריך.

תנ"צ גיא ניר: במדינות שלכם הדברים פשוט לא נחקרים.

תנ"צ גיא ניר: נשאלתי לגבי הזמן לאחור ואני אשיב כך.

תנ"צ גיא ניר: בשנת 2006 מונתה ועדת זיילר.

תנ"צ גיא ניר: אני אומר לכם, קראתי את סיכום הוועדה הזאת כמה וכמה פעמים.

תנ"צ גיא ניר: כשאני משווה בין האירועים שהוועדה הזאת בדקה אז ונכון שהוועדה קצת התרחבה מעבר לסוגיה של זיילר, צחי בן אור וכולי, אמרתי לעצמי שהאירועים הללו, לפחות לשיטתי, וקראתי שוב ושוב, הרבה הרבה יותר דורשים בדיקה כזאת מקיפה.

תנ"צ גיא ניר: ועדת זיילר הייתה סוג של קו פרשת המים במודיעין של משטרת ישראל.

תנ"צ גיא ניר: נהלים שונו, סגנון העבודה השתנה, אבל לצערי, חלק מהתרבות הארגונית לא השתנה מכל מיני סיבות.

תנ"צ גיא ניר: אני חוזר על מה שאמרתי, שכאשר הובאו לידיעתי מעשים שעולים כדי עבירות, פניתי ודיווחתי.

מיכל רוזין: באיזה שלב?

תנ"צ גיא ניר: את מכירה לפחות כמוני את החלטת הבג"ץ.

תנ"צ גיא ניר: את יכולה לפתוח עכשיו את החלטת הבג"ץ ותראי מה כתב הבג"ץ אודות הדיווח שלי.

תנ"צ גיא ניר: שלי.

תנ"צ גיא ניר: הוא לא מצא שום רבב או טעם לפגם בצורה שבה פניתי ובמועד שבו פניתי.

תנ"צ גיא ניר: אני דיווחתי בדיוק ברגע שבו הובא לידיי הדיווח על עבירות המין.

תנ"צ גיא ניר: אני מרחיב – שאלו אותי מה עשיתי עם הדיווח לגבי גל הירש.

מיכל רוזין: שאלתי גם על המסמך.

מיכל רוזין: גם על המסמך דיווחת רק כאשר זה הגיע לידיעתך?

תנ"צ גיא ניר: צריך להבחין בין מצב שבו אתה נדרש כאיש משטרה בכיר לבצע פעולות שהן בגדר חריגה מסמכות או סטייה מנהלי עבודה לבין דיווח על עבירות פליליות.

תנ"צ גיא ניר: כאשר הגיעו אליי דברים ספציפיים, בעת שהגיעו – דווחו.

תנ"צ גיא ניר: את שואלת לגבי מסמך יצחקי?

תנ"צ גיא ניר: מסמך יצחקי, התובנה למה הוא משמש ואיך הוא משמש באה מאוחר יותר.

תנ"צ גיא ניר: כשהמסמך נכתב אני אכן הייתי זה שהונחה לכתוב, כפי ששאלה אותי חברת הכנסת פדידה.

תנ"צ גיא ניר: דרך אגב, אני אספר לכם איך יצחקי עבד.

תנ"צ גיא ניר: הוא היה ממדר אותי איפה שהוא רצה.

תנ"צ גיא ניר: לא הייתי מוזמן לדיונים שהייתה חובה לזמן אותי אליהם.

תנ"צ גיא ניר: הוא היה אפילו מזמין את אנשיי ועובד ישירות מולם וכשהייתי שואל למה הוא לא זימן אותי, הוא ענה: סליחה, לא זימנו אותך עוד פעם?

תנ"צ גיא ניר: ועוד פעם ועוד פעם ועוד פעם.

תנ"צ גיא ניר: וההנחיות ירדו.

מיכל רוזין: למה?

ענת ברקו: פנית למפכ"ל?

יואב קיש: תנו לו לענות.

יואב קיש: אי אפשר לקטוע אותו בכל רגע.

מיכל רוזין: הוא לא סמך עליך?

תנ"צ גיא ניר: כנראה שהיה חשש.

תנ"צ גיא ניר: תשאלו אותו, אני לא אתן פרשנות.

תנ"צ גיא ניר: אני רוצה שהכול יהיה בוועדה.

תנ"צ גיא ניר: אני באמת רוצה שהכול יהיה.

תנ"צ גיא ניר: אבל אני התבקשתי להכין עותק נוסף של המסמך וביקשתי לברר למי נועד העותק הנוסף.

תנ"צ גיא ניר: למה צריך עותק נוסף.

תנ"צ גיא ניר: אמרו לי שזה אמור להגיע ללשכת המפכ"ל.

תנ"צ גיא ניר: בדקתי והמסמך הזה לא הגיע ללשכת מפכ"ל, כמו דיווחים נוספים.

תנ"צ גיא ניר: פניתי ליועץ המשפטי למשטרה ושאלתי אותו האם דיווח מסוים - - -

ענת ברקו: מה, אי אפשר לצלם מסמך?

ענת ברקו: מה זאת אומרת להכין עוד עותק?

ענת ברקו: לא הבנתי מה זה להכין עוד עותק.

יואב קיש: לא כל אחד יכול להיות נגיש לדברים כאלה.

תנ"צ גיא ניר: זה מסמך בעל סיווג גבוה.

מיכל רוזין: טוב שלא יסתובב.

מיכל רוזין: טוב שלא יבוא לעולם בכלל, אבל בטח שלא יסתובב.

תנ"צ גיא ניר: כבר פורסם שיש מסמך נוסף, יותר רחב מזה.

תנ"צ גיא ניר: כשהוועדה תבוא ותשאל אותי, אני אגיד לוועדה הכול – מה נאמר, מי אמר בדיון שאסור להוציא מסמכים כאלה, האם זה נרשם או לא נרשם.

תנ"צ גיא ניר: אני אגיד את הדברים ללא שום חשש.

תנ"צ גיא ניר: חבר הכנסת לוי, לגבי בנצי אני לא מבין למה הכוונה.

מיקי לוי: לא יצחקי העביר אלא בנצי.

תנ"צ גיא ניר: זה לא היה מנדלבליט, זה היה ויינשטיין.

תנ"צ גיא ניר: במכתב שנמצא פה לפניכם, שהפניתי ליועץ המשפטי לממשלה הנוכחי, תיארתי בפניו איך קצינים בכירים עושים יחדיו – זה מסמך אישי שאני מעביר, ההתרשמות שלי עם ראיות שאני מעביר – איך הם עושים שיבוש של חקירה של עמית שלהם, שנחקר במח"ש.

תנ"צ גיא ניר: היועץ המשפטי השיב את מה שהוא השיב, והוא לא רואה כנראה דבר.

תנ"צ גיא ניר: באף אחד מהמכתבים שהעברתי כנראה אין כלום כי עובדה שלא נפתחה שום בדיקה ושום חקירה.

תנ"צ גיא ניר: אבל יכול להיות שאתם, המוסמכים יראו את החומר ותחליטו.

תנ"צ גיא ניר: אבל דבר אחד אני יכול להגיד לכם, שכאשר אתם תקראו – מי מכם שיוכל לקרוא את המסמך – יראה שיש לאנשים האלה כוח והם יכולים להטיל אימה גם על היועץ המשפטי לממשלה.

תנ"צ גיא ניר: שוב, זאת ההתרשמות האישית שלי.

תנ"צ גיא ניר: תקראו את המכתבים שהועברו מאת אותו קצין חשוד אל היועץ המשפטי לממשלה ותגידו לי מה דעתכם.

תנ"צ גיא ניר: אני לא יודע.

תנ"צ גיא ניר: אולי אני פרנואיד.

תנ"צ גיא ניר: אם זה לא להלך עליו אימים בגדר: אתה תגיש כתב אישום ואנחנו נעשה את מה שאתה אולי חושש ממנו.

יעל גרמן: יואב, אני לא קיבלתי תשובה לשאלה שלי.

יעל גרמן: יואב, אי אפשר לענות רק לשאלות נוחות.

יעל גרמן: הייתה לי שאלה האם הוא יודע שיהודה ויינשטיין, היועץ המשפטי, הוא זה שפנה למני יצחקי לבקש ממנו להוציא את המידע על גל הירש.

יואב קיש: זה מה ששאלת?

יעל גרמן: כן, ולא קיבלתי תשובה.

יוליה מלינובסקי: גם אני לא קיבלתי תשובה.

יואב קיש: אתה יכול לענות על זה?

תנ"צ גיא ניר: אני אכווין אותך לכתבה שכתב שחר גינוסר, למיטב זיכרוני, כבר ב-2016.

תנ"צ גיא ניר: התשובה נמצאת שם.

יעל גרמן: אני שואלת אותך.

תנ"צ גיא ניר: אני לא יכול לתת תשובה בשם היועץ המשפטי.

יעל גרמן: האם אתה יודע שהוא אמר זאת?

תנ"צ גיא ניר: אני שמעתי את הגרסאות.

תנ"צ גיא ניר: אני יודע דבר פשוט, שכאשר מעבירים אליי הוראה בכתב, זה עושה לי שכל והכול בסדר.

תנ"צ גיא ניר: כשפונים שלוש דרגות מתחתיי לקצינה שיש לה קשר אישי למני יצחקי - - -

תנ"צ גיא ניר: << קריאה >> יעל גרמן (יש עתיד): << קריאה >> ואם היועץ המשפטי הוא זה שביקש ממנו?

יוליה מלינובסקי: עדיין יש דרך.

יואב קיש: טוב, תודה.

יואב קיש: ענה לך.

תנ"צ גיא ניר: אז למה לא דרך המלך?

תנ"צ גיא ניר: דרך המלך.

יחיאל חיליק בר: יואב, יש לי רק בקשה אחת.

ענת ברקו: יואב, אני חייבת ללכת.

יחיאל חיליק בר: סליחה, אני הייתי בכל התהליך הזה.

יחיאל חיליק בר: גם בשמך אני אומר פה, בשם כל חברי הכנסת.

יחיאל חיליק בר: היה פה גדי סיסו שאמר שמעבר לכל ספק לא היה סיכול ממוקד.

יחיאל חיליק בר: עומד פה קצין בכיר אחר ואומר: מעבר לכל ספק, גל הירש הוא קורבן לסיכול ממוקד.

יחיאל חיליק בר: הבנתי שיש מפכ"ל בישראל.

יחיאל חיליק בר: אני מבקש ממך, אדוני היושב-ראש, תצביע על הקמת ועדת חקירה.

יחיאל חיליק בר: תביא את זה למליאה, אני חושב שיהיה לך רוב לדבר הזה.

יחיאל חיליק בר: חייב לחקור את זה באופן לא אמצעי.

יחיאל חיליק בר: ממה הפחד?

יואב קיש: תודה.

יואב קיש: אני אענה אבל לא עכשיו.

יואב קיש: כשאני אסכם, אני אענה.

יואב קיש: רשימת הדוברים הבאים: מיקי זוהר, משה מזרחי, יעל כהן פארן וענת ברקו.

יואב קיש: בבקשה, מיקי, בקצרה.

מכלוף מיקי זוהר: הקצין הנכבד ניר שהגיע לדיון היום מוכיח מעל כל - - -

מיכל רוזין: איך זה מוכיח?

יואב קיש: מיכל, את נקראת לסדר פעם שנייה.

יואב קיש: בפעם הבאה אני מוציא אותך.

מכלוף מיקי זוהר: לא שמעת מה שאני הולך להגיד.

מכלוף מיקי זוהר: את רואה?

מכלוף מיקי זוהר: איך את רואה שהשיח שלכם הוא שיח רדוד?

מכלוף מיקי זוהר: שאפילו לא נתת לי לסיים משפט וכבר קבעת מה אני הולך לומר.

מכלוף מיקי זוהר: ועכשיו, כשאני אסיים את המשפט את תחזרי בך.

מכלוף מיקי זוהר: מה שרציתי לומר, חברת הכנסת רוזין, זה שמה שאנחנו רואים פה זה איך דמוקרטיה עובדת במדינת ישראל.

מכלוף מיקי זוהר: על זה את מסכימה, נכון?

מכלוף מיקי זוהר: << קריאה >> מיכל רוזין (מרצ): << קריאה >> לא, לא היית פה אתה לא יודע אם היה פה הליך דמוקרטי או לא.

מכלוף מיקי זוהר: את לא מסכימה שהדמוקרטיה הישראלית פה במיטבה היום?

מכלוף מיקי זוהר: שיש אפשרות לקצין לבוא ולומר מעל הבמה הזאת את מה שהוא רוצה להביע, בלי לפחד ובלי לחשוש שיתנכלו לו ויפגעו בעתידו.

מכלוף מיקי זוהר: זאת דמוקרטיה ישראלית.

מכלוף מיקי זוהר: זה לא דמוקרטי?

יואב קיש: מיקי, עזוב אותה.

יואב קיש: היא לא מסכימה לדבריך.

יואב קיש: מיקי, עזוב, עזוב.

מכלוף מיקי זוהר: קודם כל אני מברך את אדוני היושב-ראש על הדיון הדמוקרטי החשוב הזה.

מכלוף מיקי זוהר: זה לא מובן מאליו כי במדינות חשוכות, חברת הכנסת רוזין, זה לעולם לא היה קורה.

מכלוף מיקי זוהר: לא היה לאף אחד את האומץ או את האפשרות או את היכולת לבוא לדיון בכנסת ולומר את האמת שהוא מכיר ושהוא יודע, בלי לחשוש שמחר בבוקר יקרה לו משהו.

מכלוף מיקי זוהר: אז יש לנו דמוקרטיה במיטבה וזה קודם כל.

מכלוף מיקי זוהר: שנית, במשך הרבה מאוד זמן אמרתי ואני גם אמשיך לומר שיש דברים פגומים בהתנהלות המשטרה, אבל רק בחלק מאוד מסוים ממנה.

מכלוף מיקי זוהר: יש לנו משטרה נהדרת.

מכלוף מיקי זוהר: היא שומרת על הסדר הציבורי, היא מונעת פשיעה, היא אוכפת.

מכלוף מיקי זוהר: היא עושה עבודה מעולה באין ספור אספקטים.

מכלוף מיקי זוהר: באספקט אחד ספציפי – חקירות המשטרה ביחידה מאוד ספציפית שקוראים לה לה"ב 433 או אגף החקירות, לעיתים נחצים שם הרבה מאוד קווים אדומים בשם השגת מטרה אחת: הישגים אישיים לקצינים.

מכלוף מיקי זוהר: לא מתייחסים תמיד לטובת הציבור, לא מתייחסים שם תמיד לעניינים כפי שהם באמת.

מכלוף מיקי זוהר: בהרבה מאוד מקרים קצינים רוצים להשיג איזשהם הישגים אישיים, להתקדם, להגיע לתפקידים יותר בכירים, לקבל יותר כוח, לקבל יותר מעמד, ושם נחצים הרבה קווים אדומים.

מכלוף מיקי זוהר: איך הם נחצים, אדוני היושב-ראש?

מכלוף מיקי זוהר: בהרבה מאוד מקרים אנחנו רואים את זה בכלי התקשורת, אם אלה הדלפות רבות של חקירות, אם אלה מסמכים שנאגרים על פוליטיקאים או על קצינים אחרים במשטרה.

מכלוף מיקי זוהר: הדבר הזה פוגע בעצם הדמוקרטיה שאתה היום עורך פה בדיון הזה.

מכלוף מיקי זוהר: כי הדמוקרטיה הישראלית תפקידה לא רק לאפשר את הדיונים האלה, שהם מבורכים, כמובן.

מכלוף מיקי זוהר: אלא גם לוודא שאין שום פעולת אכיפה או חקירה שנעשית בניגוד לחוק או בניגוד לנהלים או במטרה של רדיפה אישית כלפי נבחר ציבור כזה או אחר או איש משטרה כזה או אחר.

יוליה מלינובסקי: זה רק לגבי נבחרי ציבור או בכלל?

מכלוף מיקי זוהר: לא, לא, לא.

מכלוף מיקי זוהר: או אנשי משטרה.

מכלוף מיקי זוהר: הדיון הזה היום צריך להוביל למצב אחד, אדוני, שיש ניקוי אורוות בתוך המשטרה במקומות שבהם אנחנו חוששים או חושדים שמתבצעים שם דברים בניגוד לחוק או בניגוד לנהלים.

מכלוף מיקי זוהר: לכן הדיון הזה הוא דיון קריטי להמשך תפקודה של המשטרה ולשמה הטוב של המשטרה, שעושה עבודה טובה באין ספור אספקטים למעט אספקטים מסוימים שמניתי כאן עכשיו.

מכלוף מיקי זוהר: לכן, אני מודה לך על הדיון הזה ואני מקווה שהוא גם יישא פרי.

מכלוף מיקי זוהר: אני גם מודה לך, אדוני הנכבד, שהגעת לדיון.

מכלוף מיקי זוהר: זה לא מובן מאליו ואתה מקור לגאווה לכל משטרת ישראל.

מכלוף מיקי זוהר: אין לי בכלל צל של ספק בכך.

מכלוף מיקי זוהר: לי באופן אישי גאווה לדעת שיש אנשי אכיפה כמוך שבאים באומץ ואומרים את האמת, גם כשלא נוח לומר אותה.

מכלוף מיקי זוהר: תודה רבה.

יואב קיש: תודה רבה, חבר הכנסת מיקי זוהר.

יוליה מלינובסקי: הוא לא התייחס לשאלה למה רק עכשיו הוא יצא, למה לא שמענו אותו קודם.

יואב קיש: חבר הכנסת משה מזרחי, בבקשה.

יוליה מלינובסקי: לא, זה מספיק.

יוליה מלינובסקי: כמה שנים הפרקטיקה הזאת כבר נמשכת?

יואב קיש: יוליה, מספיק.

יואב קיש: דיברת.

יוליה מלינובסקי: שאלתי שאלות והוא לא ענה לי.

יואב קיש: בתור הבא אני אבקש שהוא יחזור לשאלות.

משה מזרחי: איך מיקי הצליח להתפלח לפניי?

יואב קיש: ככה זה בחיים.

יואב קיש: יש אורן חזן שנתן לו את הזכות.

יואב קיש: בבקשה.

משה מזרחי: לא הייתי בדיונים הקודמים, אבל עקבתי אחריהם מבחוץ גם כאשר היו פה פרקליט המדינה והקצונה הבכירה של משטרת ישראל.

משה מזרחי: הדיון היה אמור להיות על פי השאלות שאתה הכתבת, ככה אני מבין, והן סביב הסוגיה של גל הירש והסיכול או לא סיכול.

משה מזרחי: באמת, אני מבין את הכאב הגדול שלך, גיא, אבל יושב פה קצין במדים ואני לא מבין למה שלוש שנים אתה עוד תלוי באוויר.

משה מזרחי: זה משהו שצריך לתת לו הסבר.

משה מזרחי: לא יכול להיות שתהיה לובש מדים שלוש שנים בלי טיפול לכאן או לכאן.

משה מזרחי: זה לא עולה על דעתי, אבל אתה יושב פה, לבוש מדים.

משה מזרחי: אתה לא מדבר על השאלות האלה אלא אתה שופך קיתונות של דברים שאולי יש לך חומרים עליהם.

משה מזרחי: אני לא יודע.

משה מזרחי: אולי הגשת אותם לאנשהו.

משה מזרחי: אני לא יודע.

משה מזרחי: יצאת פה באמירות גלובליות, מכפישות.

משה מזרחי: אני לא מתפלא שיוליה הגדירה את הדברים שאתה אומר, שאם הם נכונים, יש לנו ארגון פשע.

יוליה מלינובסקי: נכון, מאורגן.

משה מזרחי: ארגון פשע במשטרה.

משה מזרחי: אתה יושב פה ומתאר מציאות שאני אומר לך גם כאזרח וגם כקצין משטרה בכיר לשעבר, שאני לא מקבל אותה.

משה מזרחי: אבל אם היא נכונה, הרי צריך לסגור את הבסטה.

משה מזרחי: אז התפרעת פה ואני רוצה לגעת בנושא שבגללו כאילו התכנסנו.

משה מזרחי: מה, זאת במה להכפשת משטרת ישראל באופן גורף?

קריאה: לא.

משה מזרחי: לא, אבל זה מה שהיה פה.

יואב קיש: הוא נתן את הגרסה שלו לאיך שהוא ראה את התנהלות העניינים.

יואב קיש: דרך אגב, גם בנושא מסמך יצחקי.

יואב קיש: אני מזכיר לך את הכותרת של הישיבה, שזה לא רק נושא גל הירש, למרות שאין ספק שעסקנו בו רבות.

יואב קיש: גם מסמך יצחקי ובכלל שימוש בחומרי חקירה לסיכול ממוקד.

מיכל רוזין: אתה מיקדת את הדיון על גל הירש, זאת הבעיה.

מיכל רוזין: מיקדת את הדיון בגל הירש ולא בנושא באופן כללי, וזה נראה מגמתי.

משה מזרחי: אני רוצה לתת מבט קצת מקצועי.

משה מזרחי: גם אני מכיר חיקורי דין, גיא.

משה מזרחי: אלה חיקורי דין שתקועים באמ"ן עוד מימיי כראש יחב"ל וכולי.

יואב קיש: דיווחת עליהם?

משה מזרחי: לא צריך לדווח, יש מכניקה כזאת.

משה מזרחי: אגף המודיעין לא מטפל בחיקורי דין.

יואב קיש: למה לא צריך לדווח?

משה מזרחי: יחידות השטח מטפלות בחיקורי דין.

משה מזרחי: לפעמים חיקורי דין תקועים שם, במקום הזה, במטה, חודשים ארוכים ולפעמים הרבה מאוד זמן.

משה מזרחי: אנחנו יודעים את זה כי אנחנו הובלנו פה חקיקה שנוגעת לעסקאות שוחד בינלאומיות ומתנהלות, לשבחה של מדינת ישראל, לא מעט חקירות טובות מאוד שהקפיצו אותנו בדירוג הזה של חקירות עסקאות שוחד בינלאומיות.

משה מזרחי: שוכב באגף המודיעין חיקור דין שמשמעותו חקירה גדולה שמתנהלת במדינה מסוימת ומבקשים את הסיוע המשפטי שלנו בעניין חמור שנוגע למקרי שוחד שם.

משה מזרחי: אני אומר לכם שצריך ועדת חקירה פרלמנטרית לגבי הזריזות הבלתי נתפסת והרשלנות בדרך המינוי של המפכ"ל דאז של השר ארדן.

משה מזרחי: כי אם הוא היה פועל בשום שכל ועושה מה שהיה צריך לעשות בדרך מקובלת, לבדוק כל דבר שיכול לגעת למפכ"ל, דבר שנעשה באופן אוטומטי – המהירות מן השטן – כמובן שמרגע שהוא הודיע שהוא המועמד שלו, מייד מבקשים את החומרים שקשורים אליו.

משה מזרחי: זה ששוכב חיקור דין באגף המודיעין, אתם לא חוקרים.

משה מזרחי: אז אומרים: אדוני, יש חומר שהגיע ממדינה זרה שצריך לפתוח בו בחקירה.

משה מזרחי: מביאים את זה לידיעת פרקליט המדינה/היועץ המשפטי לממשלה.

משה מזרחי: מה יותר טבעי ונכון לבדוק מפכ"ל לפני שממנים אותו לתפקיד הכי חשוב כשיש לו ענן של חשד למתן שוחד בעסקה בינלאומית במדינה זרה?

משה מזרחי: מה לא בסדר בזה?

משה מזרחי: המשטרה צריכה להיות נתונה לפיקוח ולביקורת, אבל הסיכול הממוקד שבאותו לילה הוא הלך להתעלף באיזו מסיבה.

משה מזרחי: איזה מין דבר זה?

משה מזרחי: יכולת לצאת באותו רגע, אדוני.

משה מזרחי: אתם שלפתם חומר מהבוידם.

יוליה מלינובסקי: ולמה לא בדקו קודם?

יוליה מלינובסקי: החומר הזה היה.

משה מזרחי: אני מסביר לך וחבל שחיליק לא פה.

משה מזרחי: חודשים ארוכים חיקורי דין.

משה מזרחי: כשאני הייתי קצין חוקר, אני הייתי דופק בדלת, לוקח בכוח.

יואב קיש: רגע, אז הכול טוב?

יואב קיש: הכול עובד מצוין עם זה?

משה מזרחי: לא, מה זה קשור.

משה מזרחי: אנחנו קונקרטיים.

משה מזרחי: זה שאתה התפרצת עכשיו והפכת את משטרת ישראל – לא אתה אלא העד המומחה שלך – הפך את משטרת ישראל למשטרה - - -

יואב קיש: לא עד מומחה.

יואב קיש: פעם ראשונה ששומעים את הגרסה שלו.

יואב קיש: פעם ראשונה שיש לו במה ציבורית לומר לפחות את מה שהוא מאמין בו.

מכלוף מיקי זוהר: היית חלק מהחונטה הזאת, היית חלק מהחונטה הזאת.

משה מזרחי: אני חלק מהחונטה.

משה מזרחי: אוקיי, אוקיי.

משה מזרחי: לא הפרעתי לך.

משה מזרחי: מיקי, מיקי.

יואב קיש: מיקי, אל תפריע.

יואב קיש: מיקי, לא להפריע.

יואב קיש: מיקי, אני קורא אותך לסדר פעם ראשונה.

יואב קיש: די.

משה מזרחי: תקרא לו קריאת שמע.

משה מזרחי: אני הפרעתי לו?

יואב קיש: הוא לא הפריע לך.

יואב קיש: מיקי, קראתי לך לסדר.

יואב קיש: די.

יואב קיש: בבקשה, תמשיך.

משה מזרחי: אני רוצה להמשיך ולומר.

משה מזרחי: קראתי חלק מאותן "ראיות", כולל איזה דו-שיח בינו לבין ראש אגף החקירות דאז.

משה מזרחי: קראתי את זה.

משה מזרחי: כראש אח"ק אני ניהלתי לא מעט שיחות.

משה מזרחי: אמ"ן לא בודק.

משה מזרחי: הוא בודק ואומר: איך בזה בכלום?

משה מזרחי: לא.

משה מזרחי: יחידת שטח חוקרת את חיקור הדין ולא אגף המודיעין אומר: בדקנו ואין בזה כלום, אלא יחידת שטח.

משה מזרחי: צריך לבדוק ואני לא אומר שלא יהיו תקלות בדרך.

משה מזרחי: משטרה צריכה להיות תחת פיקוח ובקרה הדוקים.

משה מזרחי: על זה אין ויכוח בכלל.

משה מזרחי: זה צריך לקרות.

יואב קיש: נא לסיים.

משה מזרחי: אני מסיים בעוד דקה.

משה מזרחי: ישבתי פה בסבלנות ארוכה-ארוכה.

יואב קיש: קצת הפרעת, אבל בסדר.

יואב קיש: << דובר_המשך >> משה מזרחי: << דובר_המשך >> אני כבר מסיים.

יואב קיש: לכן אני אומר, חבר'ה, שאתם לוקחים את זה למקום הלא נכון.

יואב קיש: לא היה פה סיכול.

יואב קיש: צריך לבדוק למה זה מתמשך ולמה זה לא הסתיים ועוד אלף ואחד דברים.

יואב קיש: אבל לא עולה על הדעת להקים ועדת חקירה פרלמנטרית על משהו שהוא אלמנטרי בעבודת המשטרה.

יואב קיש: לא שאין תקלות.

יואב קיש: מסמך יצחקי – אני הייתי גם ראש אגף חקירות ואני רוצה לספר לכם קוריוז.

יואב קיש: אתם יודעים שכל חקירה נגד חבר כנסת, שר או אישיות יוצאת מגדר הרגיל חייבת להיות בידיעתו של ראש אגף החקירות?

מכלוף מיקי זוהר: אז למה לה"ב מסתובבים ושואלים שאלות על חברי כנסת בלי אישור היועץ המשפטי לממשלה?

מכלוף מיקי זוהר: למה הם עושים את זה כל היום?

יואב קיש: מיקי, מיקי, מספיק.

יואב קיש: אל תפריע לו.

מיכל רוזין: על זה נאמר שמי שיש לו חמאה על הראש, שלא יצא לשמש.

יואב קיש: מיקי, אני אקרא אותך עוד פעם לסדר.

יואב קיש: די, תן לו.

מכלוף מיקי זוהר: למה הם עושים את זה?

יואב קיש: מיקי, מספיק.

מכלוף מיקי זוהר: גם עלייך הם שואלים שאלות, חברת הכנסת רוזין.

מיכל רוזין: שישאלו מה שהם רוצים.

מיכל רוזין: אני אפתח הכול.

מיכל רוזין: לי אין חמאה על הראש ואין לי בעיה לצאת לשמש המחטאת.

יואב קיש: מיקי, אני אקרא אותך לסדר פעם שנייה.

יואב קיש: מספיק.

מכלוף מיקי זוהר: נבחרי ציבור לא יכולים להיות - - -

יואב קיש: מיקי, אני קורא לך לסדר פעם שנייה.

יואב קיש: מספיק.

מיכל רוזין: אם הם מושחתים, ראוי שהם - - -

מכלוף מיקי זוהר: - -

יואב קיש: מיקי, אני אוציא אותך.

יואב קיש: מספיק, די.

יואב קיש: דבר.

ענת ברקו: אי אפשר להתייחס אליהם כמושחתים בפוטנציה.

יואב קיש: ענת, גם את?

יואב קיש: ענת ברקו, את הבאה בתור.

יואב קיש: את לא תדברי.

יואב קיש: מספיק.

קריאות: - -

יואב קיש: די, תנו לנהל דיון.

יואב קיש: משה מזרחי, בבקשה.

משה מזרחי: אני רוצה לומר לכם שלפעמים הבעיה היא לא רק שבמשטרת ישראל תופרים תיקים, לפעמים הם גם פורמים אותם.

יואב קיש: זאת בעיה מסוג אחר, דרך אגב.

יואב קיש: אבל היא גם בעיה.

משה מזרחי: זאת בעיה מסוג אחר.

משה מזרחי: לך אני אומר שהפיקוח של ראש אגף חקירות הוא תקלה ענקית שזה היה כתוב.

משה מזרחי: תמיד יש את האידיוט הזה – אני לא יודע מי – שיוציא מסמך כזה או את קיומו.

משה מזרחי: בוודאי.

משה מזרחי: בסופו של דבר, עשו בזה שימוש לרעה?

משה מזרחי: לא.

משה מזרחי: מי שהוציא את קיומו של המסמך לתקשורת הוא גרם לבעיה.

יוליה מלינובסקי: אה, זה שהם עשו את זה, זה בסדר?

יוליה מלינובסקי: הבנו.

יואב קיש: יוליה, תני לו להגיד את עמדתו.

יואב קיש: אפשר שתהיה לו ביקורת כלפיו, אבל אני רוצה לשמוע את עמדתו.

משה מזרחי: אני למדתי את זה שיש חומרים שנמצאים באמת בפינות ולא מטופלים.

משה מזרחי: למזלנו, יש לפעמים גם תקשורת שהיא לזה.

משה מזרחי: ואז אתה מחפש ואתה מוצא באיזו פינה חומר שקבור באיזו מגירה שנוגע לשר שמכהן בממשלה.

משה מזרחי: אתה עושה עבודת בילוש כדי למצוא את זה ואתה לא מאמין.

משה מזרחי: אתה ראש אגף חקירות, אתה היית חייב לדעת.

משה מזרחי: גם זה שהיה לפניי היה חייב לדעת.

משה מזרחי: אתה מגיע לחומר בדרך-לא-דרך ובסופו של דבר אתה מוציא מהבוידם חומר שבגללו, בסופו של דבר, הלך שר לכלא.

משה מזרחי: אז זה הפיקוח.

משה מזרחי: לא היה צריך להוציא אותו כתוב, אבל אתה חייב לדעת כל דבר שנוגע לאישיות חשובה מאוד.

משה מזרחי: << יור >> היו"ר יואב קיש: << יור >> תודה.

יוליה מלינובסקי: אנחנו חייבים לדעת כל דבר שקשור לבכירי העם.

יואב קיש: חברת הכנסת יעל כהן פארן, בבקשה.

יעל כהן-פארן: אתם לא יכולים להאשים אותי שאני הייתי במשטרה או קשורה למשטרה.

יעל כהן-פארן: לא הייתי, לא קשורה.

יעל כהן-פארן: אבל מה שנעשה בדיון הזה זה משפט שדה למשטרה במעמד עד אחד.

יואב קיש: היה לנו דיון שהם היו ושמענו את הגרסאות.

יואב קיש: את הגרסה הזאת לא שמעת אף פעם.

יואב קיש: יש לכם בעיה לשמוע גרסה?

יואב קיש: אמרנו מהתחלה שזאת הגרסה שלו.

יעל כהן-פארן: אני אגיד לך מה הבעיה עם הגרסה שלו.

יעל כהן-פארן: שאין לי, כחברת כנסת שיושבת כאן, כחברת ועדת הפנים, אין לי שום דרך לברר אם מה שאמר תת-ניצב ניר הוא אמת לאמיתה או שקר כולו.

יואב קיש: מסכים איתך, אז בואו נבדוק.

יואב קיש: אבל עד עכשיו לא נתנו לו לדבר.

יואב קיש: הצביעות היא שסתמו לו את הפה.

יואב קיש: בפעם הראשונה הוא מדבר ובואו נבדוק.

יואב קיש: אני בעד.

יעל כהן-פארן: לא סתם אמרה חברתי, חברת הכנסת יוליה מלינובסקי, שהמשטרה מתנהלת כארגון פשיעה.

יעל כהן-פארן: אמירה איומה ונוראה.

יוליה מלינובסקי: לא.

יוליה מלינובסקי: אמרתי שככה זה נראה.

יעל כהן-פארן: הדברים שאמר תת-ניצב ניר הם הכפשות לכל עבר.

יעל כהן-פארן: לא סתם שאלתי אותו והוצאת אותי - - -

יואב קיש: לא, את הפרעת.

יואב קיש: לא שאלת, הפרעת.

יעל כהן-פארן: לא, אני שאלתי.

יואב קיש: את הפרעת.

יואב קיש: << דובר_המשך >> יעל כהן-פארן (המחנה הציוני): << דובר_

יואב קיש: המשך >> לא התאים לך שאני שואלת אותו.

יואב קיש: את הפרעת וכולם רצו לשאול.

יעל כהן-פארן: בסדר, כולם רצו לשאול.

יעל כהן-פארן: כשהוא אמר: הם, הם.

יעל כהן-פארן: מי זה הם?

יעל כהן-פארן: מי זה הם?

יעל כהן-פארן: כל ראשי המשטרה זה הם?

יעל כהן-פארן: אני מבינה שאתה לא רוצה לנקוב פה בשמות, אבל זאת בדיוק הבעיה.

יעל כהן-פארן: זה משפט השדה שאתה עושה פה כי מהדיון הזה היום יוצא שכולם זה הם וכל ראשי המשטרה לא בסדר.

יעל כהן-פארן: ההתנהלות שהצגת כאן היא באמת מזעזעת, אם היא נכונה.

יעל כהן-פארן: אני רוצה לדעת מי הנאשמים פה.

יואב קיש: גם אני רוצה לדעת.

יעל כהן-פארן: לא, אני רוצה להגיד משהו.

יעל כהן-פארן: אתה, ואני מצטערת לומר את זה, יושב-ראש הוועדה, עושה כאן ועדת חקירה כשעוד לא הבאת אותה לדיון.

יעל כהן-פארן: ואנחנו, למרות מה שאומרים כאן כמה מחבריי לסיעה, סיעת המחנה הציוני מתנגדת לה כי אנחנו לא חושבים שצריכה לקום ועדת חקירה פרלמנטרית, שתהלך אימים על המשטרה.

יעל כהן-פארן: שהיום מאשימה את ראש הממשלה שהוא ראש מפלגתך בהאשמות מאוד חמורות.

יואב קיש: אני יודע שאתם מתנגדים.

יואב קיש: תגידי את זה לחברת הכנסת פדידה.

אמיר אוחנה: או לחיליק בר.

יעל כהן-פארן: ואתה מנצל את מעמדך כיושב-ראש ועדת הפנים.

מכלוף מיקי זוהר: מה זה קשור?

יעל כהן-פארן: כי אתם יושבים פה נגד היחידה שחוקרת אותו.

יואב קיש: חברת הכנסת פארן, תעשו ישיבת סיעה ותחליטו מה אתם רוצים.

יעל כהן-פארן: אני אומרת לך את עמדתנו, זאת החלטת הסיעה.

יעל כהן-פארן: אתה מנצל פה את מעמדך בצורה לא ראויה, בצורה שמבזה את הכנסת וזה ייזכר לך לזיכרון עולם.

יעל כהן-פארן: אני חושבת שאתה לא בסדר ואתה מהלך אימים פעם אחר פעם על משטרת ישראל.

יעל כהן-פארן: << יור >> היו"ר יואב קיש: << יור >> תודה רבה.

יעל כהן-פארן: אני חושב ששמיעת גרסה, כשנאמר לכולם בצורה הכי ברורה שמדובר בגרסה של תת-ניצב גיא ניר – אף אחד לא אמר שזו אמת לאמיתה.

יעל כהן-פארן: זו גרסתו.

יעל כהן-פארן: להגיד שאני לא רוצה לשמוע את גרסתו ושכל מה שמעניין אותי זה – זה צביעות.

יעל כהן-פארן: ואתם צבועים, כל המחנה הציוני צבועים.

יעל כהן-פארן: תחליטו מה אתם רוצים, אבל לשמוע גרסה אנחנו נשמע.

יעל כהן-פארן: תודה רבה.

יעל כהן-פארן: - -

יואב קיש: חברת הכנסת ענת ברקו, בבקשה.

קריאות: - -

מכלוף מיקי זוהר: אף אחד לא חסין בפני ביקורת.

יואב קיש: חברים, אני יודע שיש חברי כנסת שמרגישים שהם רוצים לייצג את הפרקליטות, יש חברי כנסת שרוצים לייצג את המשטרה.

יואב קיש: הכול בסדר.

מכלוף מיקי זוהר: מייצגים את הציבור, זה מה שאנחנו עושים.

מכלוף מיקי זוהר: מייצגים את הציבור.

יואב קיש: אנחנו נשמע עכשיו את חברת הכנסת ברקו, בבקשה.

ענת ברקו: אני רוצה קודם כל להתייחס לזה שאין לנו משטרה אחרת.

מכלוף מיקי זוהר: תסתכל על תוצאת הבחירות ותבין למה - - - ואתה לא.

יואב קיש: הנה הוא יוצא.

יואב קיש: חברת הכנסת ברקו, בבקשה.

מכלוף מיקי זוהר: רק תסתכל על הסקרים.

מכלוף מיקי זוהר: זה הכול.

יואב קיש: הוא נשאר להקשיב.

יואב קיש: אבל בלי להפריע, חבר הכנסת מזרחי.

משה מזרחי: אני הכי שקט פה.

יואב קיש: לא בטוח.

יואב קיש: הכי שקט זה חבר הכנסת יואב בן צור.

יואב קיש: בבקשה, חברת הכנסת ברקו.

ענת ברקו: קודם כל, אני רוצה לומר שאין לנו משטרה אחרת.

ענת ברקו: משטרת ישראל היא זו שעומדת בחזית של המאבק בטרור וגם בפשיעה ואין לנו משטרה אחרת.

ענת ברקו: לכן, אם יש דברים שראוי לתקן, הם יתוקנו.

ענת ברקו: אבל בין זה לבין לבוא ולומר על כל משטרת ישראל ולעשות דה-לגיטימציה כזאת על האנשים במשטרת ישראל, זה לא מקובל עליי.

ענת ברקו: אני בהחלט נתפסת כאן למשהו שהציג תת-ניצב ניר לגבי הליכי עבודה ודברים שנדרש לתת אותם בכתב.

ענת ברקו: גם כקצינה בצבא אני מאוד מאמינה במילה הכתובה.

ענת ברקו: ולכן, כשנדרשים לעשות פעולות מסוימות, גם בדברים רגישים, צריך למצוא את הדרך לבקש את הדברים בכתב.

ענת ברקו: זה בהחלט מקובל עליי.

ענת ברקו: כי אם אין מה להסתיר, אין סיבה לא לעשות את זה בכתב.

ענת ברקו: אבל גם מאוד מקובל עליי שהדילמה תמיד תהיה קיימת כשאנשים מתמנים לתפקידים בכירים ואם יש דברים שידועים מהעבר שלהם ויכולים לצוץ לאחר מכן, אני מניחה שהם יצוצו.

ענת ברקו: לכן, יש כאן איזושהי של הליכה בין הטיפות.

ענת ברקו: מצד אחד, בדיקה שנדרשת וצריכה להיות מהירה ונקייה, ללא משוא פנים וללא ציד מכשפות.

ענת ברקו: היא לא ציד מכשפות.

ענת ברקו: אני רוצה לשאול אותך, תת-ניצב ניר, האם אתה אומר שיש שימוש פוליטי, מגמתי במידע על אישי ציבור והמסגור של החומר הזה גם תמיד יהיה מגמתי במידה שאוספים על אישי ציבור?

ענת ברקו: אוספים במובן הזה שלא שזה נקרה בדרכך כאיש משטרה, אלא במובן של רדיפה פוליטית או אישית כדי לקבל מנופי השפעה על מערכת אכיפת החוק?

ענת ברקו: הרמז שגם יועץ משפטי חשוף ללחץ מצד המשטרה – אני יודעת שקצינים בכירים במשטרה, גם בתפקידים הבכירים שאתם עוסקים בהם, בתחום החקירות והמודיעין, בסך הכול עובדים בשיתוף פעולה מלא עם גורמי אכיפת החוק.

ענת ברקו: זה מאוד מטריד והאמירה הזאת היא באמת חומר נפץ מאוד מטריד.

ענת ברקו: אני רוצה לבקש באשר לגל הירש.

ענת ברקו: גל הירש – הגיע הזמן שהפרשה הזאת תבוא על סיומה.

יואב קיש: את זה את לא צריכה לבקש ממנו.

ענת ברקו: אני אומרת באופן כללי.

ענת ברקו: מאחר ואני לא חברה בוועדה ואני מפסידה עכשיו ועדת משנה למודיעין כי היה לי חשוב להיות כאן, היה חשוב לי לומר שהסאגה של גל הירש, גם אם היו או לא היו דברים בגו, הזמן ועינויי הדין של איש שהוא כה עתיר זכויות ותרם לביטחון המדינה, הגיע הזמן לסיים אותה.

ענת ברקו: הקטע של התמשכות חקירות מהסוג הזה ועינויי דין או משהו שנגמר בקול ענות חלושה, גם הוא צריך לבוא לידי סיום.

יואב קיש: תודה רבה.

יואב קיש: אחרון השואלים, חבר הכנסת איל בן ראובן, בבקשה.

יואב קיש: אחרי זה נשמע את ההתייחסות.

איל בן ראובן: כבוד היושב-ראש, קודם כל אני רוצה לומר כותרת: המשטרה איננה ארגון פשע.

איל בן ראובן: לא פשע מאורגן ולא פשע אחר.

איל בן ראובן: זה ארגון חשוב מאוד למדינת ישראל ותפקידנו כחברי כנסת לחזק אותו.

איל בן ראובן: משכך, אני מבקש מכולנו פה, נא לשקול מילים כשאנחנו זורקים כל מיני דברים שעם ישראל רואה אותם.

איל בן ראובן: בסופו של דבר המשטרה היא ארגון שעובד עם הציבור ואמון הציבור במשטרה הוא אחד הדברים היותר חשובים בחברה הישראלית.

איל בן ראובן: אחרי שאמרתי את הדברים האלה אני חושב שכל ארגון ברמה הזאת, ניתן לחקור ולבדוק אותו.

איל בן ראובן: וגם זה חלק מתפקידנו.

איל בן ראובן: אם יש תקלות שאנחנו חושבים שהן ראויות לבחינה רצינית, אני חושב שהמשטרה צריכה עד כדי אפילו לברך על כך שאנחנו בודקים אותה.

איל בן ראובן: אירוע גל הירש מבחינתי זה אירוע פה בבטן.

איל בן ראובן: נדמה לי שאין אף אחד סביב השולחן שמכיר את גל כמוני מימים בצבא.

איל בן ראובן: אדם ראוי לכל הדעות.

איל בן ראובן: אדם רציני שמה שקרה לו בשלוש שנים וחצי האחרונות זה דבר שלא צריך לקרות לאזרח ראוי במדינת ישראל.

יוליה מלינובסקי: לכל אזרח.

יוליה מלינובסקי: זאת הבעיה, לכל אזרח.

יוליה מלינובסקי: פשוט אנחנו מדברים על הפרשה הזאת.

יואב קיש: תודה, חברת הכנסת מלינובסקי.

יואב קיש: תודה.

איל בן ראובן: יוליה, את לא שמעת אותי אומר משהו אחר.

איל בן ראובן: אמרתי: לאזרח לא צריך לקרות דבר כזה, כפי שקרה פה.

איל בן ראובן: לכן אני חושב שגל בצורה כזאת או אחרת הוא, ככל הנראה – אני אומר, ככל הנראה כי אני ארצה שיבדקו את הדבר הזה – הוא כנראה קורבן של שיטה שמשהו קרה שם.

איל בן ראובן: ואת המשהו הזה צריך להסיר מהשולחן בשביל הציבור, בשביל המשטרה.

איל בן ראובן: אני לא רוצה שהמשטרה תמשיך ללכת עם החטוטרת הזאת על הכתף שלה, שקרה מין דבר כזה לאזרח במדינת ישראל.

איל בן ראובן: ולכן, צריך לעשות פה דבר אחד ואני שואל אותך, גיא, שהדברים שלך הם דברים מאוד מאוד קשים.

איל בן ראובן: אני מודה שאני חרד, מה שנקרא.

איל בן ראובן: אני יודע, לצערי, מהכותרות שמחר נראה פרוסות בעיתונים או היום בערב נשמע, שהן קשות מאוד.

איל בן ראובן: אני לא בטוח שהן מאוד תורמות לציבור.

איל בן ראובן: לכן אני ממקד את זה באירוע מסוים, באירוע הזה של גל, שממנו, מן הסתם, צריך ללמוד.

איל בן ראובן: צריך לבדוק אותו ולראות את ההשלכות שלו על אירועים אחרים.

איל בן ראובן: זה מה שצריך לעשות, לקחת מפה את האירוע הזה של גל, שממנו באנו לדיון, ולהפוך אותו לתמונת המשטרה?

איל בן ראובן: אני חושב שזה דבר לא ראוי לנו, כחברי כנסת.

מיכל רוזין: אתה אומר דבר והיפוכו.

יואב קיש: נא תסיים את דבריך.

יואב קיש: תסביר את דבריך, מילת סיום.

איל בן ראובן: אני לא אומר דבר והיפוכו.

איל בן ראובן: אני אומר שצריך לבדוק היטב ולחקור את אירוע גל הירש ולראות את ההשלכות שלו כלפי דברים אחרים.

יואב קיש: אתה בעד ועדת חקירה פרלמנטרית או לא?

איל בן ראובן: אני אסיים ואני אגיד את עמדתי בעניין הזה.

איל בן ראובן: אני חושב שהתמשכות החקירה של גל לשלוש שנים וחצי היא דבר בלתי נסבל.

איל בן ראובן: רבותיי, ישבתי עם הבחור הזה יותר מפעם אחת.

איל בן ראובן: האדם הזה היה מעוכב יציאה מן הארץ.

איל בן ראובן: כל מיני דברים.

איל בן ראובן: קיבל טייטל של פושע כאשר השערות עומדות.

יואב קיש: החקירה לא הסתיימה.

איל בן ראובן: ההתמשכות של זה, ממשיכים למשוך את זה וזה דבר בלתי נסבל.

איל בן ראובן: שאלת אותי שאלה ואני אענה.

איל בן ראובן: בשורה התחתונה אני חושב שהמשטרה והציבור במדינת ישראל ראויים להסרת החטוטרת הזאת שקרתה באירוע גל.

איל בן ראובן: לכן נדרשת ועדת חקירה בעיניי ופה הוויכוח.

איל בן ראובן: ועדת חקירה ממלכתית.

יואב קיש: אין ויכוח, אני תומך בזה.

איל בן ראובן: ועדת חקירה ממלכתית, לא ועדת חקירה פרלמנטרית שתהיה דמוית הדיון פה.

איל בן ראובן: היא פוליטית.

יואב קיש: אין ממלכתית.

יואב קיש: אין ממלכתית.

איל בן ראובן: אז צריך ליצור אותה.

איל בן ראובן: צריך לקרוא מפה לשר ארדן לקבוע ועדת חקירה ממלכתית.

יואב קיש: תודה רבה.

יואב קיש: אנחנו לקראת סיום ואני מבקש, תת-ניצב גיא ניר, שתנסה להתייחס.

יואב קיש: נתחיל עם השאלה של חברת הכנסת מלינובסקי.

יואב קיש: אחרי זה נא להתכנס ואני אסכם את הדיון.

יואב קיש: בבקשה.

יוליה מלינובסקי: כמה זה נדיר שעל מסמכים אנונימיים שופטים נותנים את האישורים, כמה הפרקטיקה הזאת נחוצה במשטרת ישראל וכמה זמן זה נמשך?

תנ"צ גיא ניר: התשובה שלי עדכנית מלפני שלוש שנים.

תנ"צ גיא ניר: אני לא יודע מה קרה במשטרת ישראל בשלוש השנים, אני יכול רק לקוות.

תנ"צ גיא ניר: אני יכול להגיד שמכתבים אנונימיים הם כלי לגיטימי לפנות לרשויות המוסמכות ואני חושב שכך זה צריך להישמר.

תנ"צ גיא ניר: אני יכול רק לספר מניסיוני, כשהייתי ראש מפלג המודיעין של היחידה הארצית לחקירות הונאה בשנים 2008-2007, בתקופת חקירות אולמרט.

תנ"צ גיא ניר: אנחנו קיבלנו כל מכתב אנונימי, סרקנו את המעטפות, עשינו את הכול, הזנו אותו למערכת בדיוק כמו שכתוב כי זה כלי.

תנ"צ גיא ניר: כשמתקבלים יותר ממכתב אחד, שניים או שלושה ובסופו של דבר זה יכול לסייע למשטרה.

מיכל רוזין: אני חייבת לומר משפט אחד על הסיפור עם התלונות האנונימיות.

מיכל רוזין: יש חוק.

מיכל רוזין: מה שאת אומרת הוא בניגוד לחוק.

מיכל רוזין: החוק אומר שמנודע למשטרה דבר עבירה, היא חייבת לחקור ולא משנה אם התלונה אנונימית או לא אנונימית.

יוליה מלינובסקי: מיכל, אני שאלתי שאלה אחרת.

יוליה מלינובסקי: לא מפחיד אותך שמגיעים מכתבים אנונימיים למערכת אכיפת החוק - - -

מיכל רוזין: כשצריך לחקור?

מיכל רוזין: צריך לחקור ואף אחד לא הולך לבית סוהר בגלל מכתב אנונימי.

מיכל רוזין: << קריאה >> יוליה מלינובסקי (ישראל ביתנו): << קריאה >> הם מגיעים לשופטים והשופטים לא בודקים את זה.

מיכל רוזין: הם נותנים אישורים במקום כמו חותמת גומי.

מיכל רוזין: זה לא מפחיד אותך?

מיכל רוזין: את החלטת שזאת חותמת גומי.

יוליה מלינובסקי: את לא היית פה, זה מה שהוא אמר.

יואב קיש: הדיון בין שתי חברות הכנסת הסתיים.

יואב קיש: אם תרצו, תמשיכו את זה אחר כך.

יואב קיש: זכות הדיבור לתת-ניצי גיא ניר.

תנ"צ גיא ניר: אפשר להוציא צווים, אבל בשביל שיעשו שימוש במכתב אנונימי להוצאת צו להאזנת סתר או מחקר תקשורת, זה לדעתי בלתי אפשרי בעליל.

תנ"צ גיא ניר: הראיתי פה דוגמה למצב שכאשר רוצים, אפשר לעשות גם מניפולציות.

תנ"צ גיא ניר: אני מאוד מקווה, מאוד מקווה שלא הולכים לבית משפט, לשופט עם מכתב אנונימי וזה אירוע חד-פעמי או שזה לא קורה הרבה.

תנ"צ גיא ניר: בטח לא כשמוציאים חמש שנים אחורה.

תנ"צ גיא ניר: בדרך כלל בתיקי רצח אנחנו בקושי שנה מוציאים.

תנ"צ גיא ניר: פה הוציאו חמש שנים את הנתונים שזה המון וזה גם עולה המון כסף.

תנ"צ גיא ניר: אני באמת לא מתכוון להיגרר.

תנ"צ גיא ניר: נאמרו פה דברים קשים גם כלפיי ואני לא מתכוון להיגרר לאיזושהי סוגיה פוליטית.

תנ"צ גיא ניר: אני יכול להגיד את הדברים הבאים.

תנ"צ גיא ניר: אני איש משטרה, אני גאה במדים, אני גאה בשירות ואני גאה מאוד במשטרת ישראל.

תנ"צ גיא ניר: מישהו שמע אותי אומר פה פעם אחת שיש לנו משטרה לא טובה, בעייתית?

תנ"צ גיא ניר: פעם אחת לא תשמעו משפט כזה ממני.

תנ"צ גיא ניר: אני חושב שיש לנו משטרה מצוינת ויש לנו שוטרים טובים.

תנ"צ גיא ניר: אני אוהב את המשטרה ולכן יצאתי למסע הזה.

תנ"צ גיא ניר: אם לא הייתי אוהב את המשטרה, הייתי פושט את המדים מזמן.

תנ"צ גיא ניר: יכולתי לפרוש, ללכת הביתה ולעסוק בעיסוקים אחרים.

תנ"צ גיא ניר: במשך שלוש שנים אני משלם מחיר יקר מאוד, משפחתי וכלכלי, בגלל שאני אוהב את הארגון הזה.

תנ"צ גיא ניר: אני תמיד דיווחתי בתוך הארגון פנימה.

תנ"צ גיא ניר: אף פעם לא שמעו את השם שלי.

תנ"צ גיא ניר: אף אחד לא הכיר אותי, עד שהילדים שלי ראו את השם שלי מרוח – מושעה, מודח וכולי וכולי.

תנ"צ גיא ניר: ואז החלטתי שאני עושה מעשה.

תנ"צ גיא ניר: במשך שלוש שנים אני מושתק.

תנ"צ גיא ניר: אין לי חופש העיסוק והתעסוקה.

תנ"צ גיא ניר: אני איש משטרה שלא יכול לעסוק בכלום.

תנ"צ גיא ניר: בשביל להתנדב או לצאת מהארץ אני צריך לבקש אישור.

תנ"צ גיא ניר: אני לא יכול לעשות שום דבר בעצם.

תנ"צ גיא ניר: הרכב שלי מנוטר 24 שעות ביממה, ואם תרצו אחרי זה אני יכול לספר לכם גם איך אני יודע את זה ומה הם עושים עם זה.

תנ"צ גיא ניר: מה שאני עושה, אני עושה לטובת המשטרה ולטובת אזרחי מדינת ישראל, שיזכו למשטרה טובה כמו שמגיע, בטח כש-2020 ו-2030 בפתח.

תנ"צ גיא ניר: במענה למה שאמר מזרחי אני יכול להגיד שבדבר אחד אני מסכים עם כל הדברים שהוא אמר, ולצערי הוא טועה, שהמשטרה היא מצוינת.

תנ"צ גיא ניר: מעבר לזה, חבר הכנסת מזרחי טעה.

תנ"צ גיא ניר: חיקורי הדין לא שכבו באגף המודיעין במשטרה.

תנ"צ גיא ניר: ממש לא.

תנ"צ גיא ניר: הם היו ביחידות ושם הם שכבו במשך כמה שנים.

תנ"צ גיא ניר: שוב, מכיוון שהנושא הזה נמצא בחקירה וכל מילה שאני אגיד עלולה בצורה כזאת או אחרת להשפיע על החקירה, אני מעדיף שלא להתייחס למה שהיה בתוכן של הבקשות.

תנ"צ גיא ניר: אני מניח שבסוף הדברים ייוודעו, בין אם בחקירה או בין אם כשהחקירה תסתיים ואני ארגיש כנראה הרבה יותר נוח לדבר על הדברים.

יואב קיש: תודה.

יואב קיש: משפט סיכום, בבקשה.

תנ"צ גיא ניר: כשדיווחתי לפני שלוש שנים, במשך כל השנים שדיווחתי הרגשתי שאני זוכה לאהדה מצד מפקדיי.

תנ"צ גיא ניר: עובדה שקידמו אותי ואין לי מה להתלונן.

תנ"צ גיא ניר: אני קצין בכיר.

תנ"צ גיא ניר: אבל בשלוש השנים האחרונות הרגשתי משהו אחר ועובדה שאני נמצא בבית.

תנ"צ גיא ניר: אני חוזר ואומר שוב שביקשו ממני שמות.

תנ"צ גיא ניר: הבעיה היא לא שמות.

תנ"צ גיא ניר: זה לא משנה שם כזה של פלוני או אלמוני.

תנ"צ גיא ניר: מה שמשנה זה שיש פה שיטה ומי שחושב שאם אנחנו נעלים עין מהשיטה הזאת ומהתוצאות ההרסניות שלה, היא תיעלם – היא לא תיעלם.

תנ"צ גיא ניר: מי שחושב שאירוע גל הירש לא יכול לחזור על עצמו – טועה.

תנ"צ גיא ניר: תודה.

יואב קיש: תודה.

יואב קיש: אני אסכם את הישיבה ואני רוצה להגיד בפתח דבריי, היו פה טענות גם כלפיי – משפט שדה.

יואב קיש: אני רוצה להגיד שההפך הוא הנכון.

יואב קיש: כל מי שבא בטענות לדיון שהיה פה היום, מה שהוא עושה זה צבוע.

יואב קיש: הוא מנסה להסתיר את האמת או לשמוע את הגרסה השנייה.

יואב קיש: אני לא אומר שכל מה שנאמר פה זה אמת לאמיתה, אבל אני אומר דבר אחד, ועל זה אני אלחם – שהגיע הזמן לשמוע גם את הגרסה הזאת.

יואב קיש: שלא יכול להיות שאנחנו שומעים רק גרסה אחת כל הזמן, וברגע שרוצים לשמוע את הגרסה השנייה, פתאום כולם מזדעקים.

יואב קיש: האמת צריכה להיות ששומעים את כולם ואז מחליטים מה עושים.

יואב קיש: לא הייתה כוונה לעשות פה משפט שדה וברור לכולם שהמשטרה שלנו, בוודאי 30,000 שוטרים, טובים, איכותיים שגם מסכנים את חייהם.

יואב קיש: אבל מה ראינו?

יואב קיש: בגרסה שנאמרה פה ראינו שיש לנו משטרה מצוינת עם קומץ מאוד מסוכן.

יואב קיש: זה מה ששמענו.

יואב קיש: ואני רוצה לחזק את זה.

יואב קיש: אני עוד לא יודע מה נכון ומה לא, אבל העובדה שהודלף פוליגרף של ניצב במשטרה לטובת סיכול מינוי של מפכ"ל נוכחי – את זה כולם יודעים – מדובר על קומץ של עשרה אנשים שיודעים מה היה באותו פוליגרף והייתה להם גישה, זה מעורר בי חשד כבד.

יואב קיש: ואני חוזר שוב על דרישתי מהיועץ המשפטי לממשלה לפתוח בחקירה פלילית בנושא הזה.

יואב קיש: אנחנו חייבים לדעת מי הדליף את הפוליגרף של הניצב במשטרה.

יואב קיש: זה נושא אחד וזה מתחבר לטענות הקשות ששמענו פה.

יואב קיש: לא מוכיח אותן, לא קובע שהן נכונות, אבל מעלה סימני שאלה קשים כלפי אותם גורמים בכירים במשטרת ישראל.

יואב קיש: קיבלנו חומרים רבים.

יואב קיש: הם יגיעו לוועדה ואנחנו נבחן, נסתכל וגם נשתף את הציבור בעניין הזה.

יואב קיש: אני רוצה לסכם בהתייחסות לוועדת חקירה פרלמנטרית.

יואב קיש: הוועדה הזאת הצביעה בעד ללא קשר לאופוזיציה-קואליציה.

יואב קיש: צודקת חברת הכנסת רוזין שבכלל רצתה את זה לפני שנתיים ואז הקואליציה התנגדה.

יואב קיש: אני לא מסתיר.

יואב קיש: אבל אני אומר לכם היום ששתי גרסאות נשמעו וגם בשביל לחזק את המשטרה ולראות שאולי הגרסה שמסר תת-ניצב גיא ניר היא לא הגרסה הנכונה, כמו שאמר חבר הכנסת איל בן ראובן, נבדוק לעומק ונראה איפה הדברים עומדים.

יואב קיש: זה הדבר הנכון לעשות.

יואב קיש: אני חושב שנכון לעשות את זה בוועדת חקירה ממלכתית ולצערי זה לא יקרה – אני אומר לכם בצורה הכי ברורה.

יואב קיש: לכן, על מנת לקדם ועדת חקירה פרלמנטרית אני פונה לראשי הסיעות של האופוזיציה ולסיעת כולנו, שעד עכשיו הביעה התנגדות למהלך הזה.

יואב קיש: האם הם יבואו אליי עם תשובה וישנו את דעתם, אנחנו נקדם את זה.

יואב קיש: אני לא מעלה את זה סתם במליאה בשביל שזה ייפול.

יואב קיש: אני בעד זה ואני רוצה את הרוב לזה, אבל זה תלוי בסיעת כולנו ובסיעות האופוזיציה והן צריכות לתת את הדין לציבור האם הן רוצות את זה או לא.

יואב קיש: תודה רבה, הישיבה נעולה.